Sairaalahuolto | Työterveyslaitos\nKaita A. 2012. Siivoustyön fyysinen kuormittavuus. Pro gradu-tutkielma. Itä-Suomen yliopisto.\nKun sänky siirretään takaisin paikalleen, on sängyn pyörät muistettava lukita turvallisuussyistä.\nMikäli työntekijä kulkee moppauksen aikana välillä takaperin, on varmistettava, että puhdistettavalla alueella ei ole kaatumisvaaraa.\nPekkarinen A., Sormunen E. 2009. Ota hyvä työasento imuroidessa ja mopatessa. Puhtaus & palvelusektori 3: 40-42.\nPyykkivaunun kannen avaaminen jalkapolkimella ylläpitää hyvää hygieniatasoa, koska kanteen ei tarvitse koskea käsin. Lisäksi se parantaa työn sujuvuutta.\nRullakkoon tulisi siirtää pyykkisäkkejä vain sen verran, että molemmat ovet voidaan pitää auki siirtämisen aikana.\nPyykkisäkkiä ei tulisi täyttää liian täyteen ja se tulisi sulkea huolellisesti, jotta työ olisi sujuvaa ja hygieenistä.\nHenkilöstöä tiedotetaan rullakon täyttämisen periaatteista ja uusista käytännöistä sovitaan myös pesula- ja kuljetuspuolen vastaavien työntekijöiden kanssa.\nLaunis M., Lehtelä J. (toim.) 2011. Ergonomia. Helsinki; Työterveyslaitos.\nIstuen onnistuu esimerkiksi pöytien pyyhkiminen, lattian moppaus tasojen alta, tekstiilihuolto, pesukoneen täyttö ja tyhjennys sekä wc-istuimen jalan puhdistus.\nSiivoustyössä työntekijä on jatkuvasti jalkojensa päällä, mikä rasittaa alaraajoja. Työasentojen vaihtelu ja lyhytkin istahtaminen vähentävät jalkojen rasittumista. Istuen työskentelyllä työntekijä voi myös välttää hankalia työasentoja, kuten kyykyssä olemista ja selkää haitallisesti rasittavia etukumaria asentoja.\nMikäli työntekijä moppaa istuen lattiaa tasojen alta tai wc-istuinta kummaltakin puolelta, tulisi huomioida, että työvälineen varren pituus on riittävä ja että siivottavien kohteiden ympärillä on riittävästi tilaa.\nSamani A., Holtermann A., Søgaard K., Pascal M. 2012. Following Ergonomics Guidelines Decreases Physical and Cardiovascular Workload During Cleaning Tasks. 2012 ergonomics. 55(3): 295-307.\nTekokuituiset (synteettiset) materiaalit, kuten peitot, matot ja toimistojen kansiot, vaihdetaan antistaattisiin tai luonnonkuituisiin.\nTekokuituisten materiaalien sähköisyyttä vähennetään suihkuttamalla niihin vedellä laimennettua (1:10) pyykin huuhteluainetta.\nHuoneilman suhteellista kosteutta lisätään ilmankostuttimella.\nTyöntekijä käyttää luonnonkuiduista valmistettuja työvaatteita (puuvilla, pellava) sekä nahkaisia ja/tai kumipohjaisia kenkiä. Kengissä voi käyttää myös kertakäyttöisiä maadoitusraitoja.\nTyöntekijä käyttää käsivoidetta.\nStaattisen sähkön ja sen purkautumisesta aiheutuvien ”sähköiskujen” väheneminen tekee työstä mielekkäämpää työntekijälle.\nStaattinen sähkö voi aiheuttaa myös häiriöitä tietokoneissa ja muissa sähkölaitteissa.\nKaikki siivottavat tilat (esimerkiksi terveydenhuollon tilat ja toimistot)\nStatic Shocks, and How to Avoid Them (pdf)\nSiivousvaunuun voidaan sijoittaa tietokone siten, että vaunun työntökahvaan on kiinnitetty alusta, johon tietokone on kiinnitetty.\nVaunujen työntökahva voidaan nostaa ylös, kun tietokone on käytössä ja laskea alas, kun tietokone ei ole käytössä.\nNopeuttaa tiedonkulkua henkilöstön välillä.\nTyöntökahva antaa tukea työntekijän ranteille silloin, kun tietokone on käytössä.\nKun tietokone on käytössä, tulisi työntekijän kiinnittää huomiota omaan työasentoonsa, jotta niska-hartiaseutu ja yläraajat eivät kuormitu haitallisella tavalla.\nSiivousvaunussa olevan tietokoneen tulee olla helppokäyttöinen ja hyvin sijoitettu, jotta se ei hankaloita siivoustyötä ja välineiden käyttöä.\nTyöntekijä säätää sairaalavuoteen korkeuden itselleen sopivalle työskentelykorkeudelle ja ottaa työn aikana tukea sängyn rakenteista.\nTyöntekijä voi siivouksen aikana työskennellä vuoroin seisten ja istuen, jos hänellä on käytössään pyörällinen korkeussäädettävä tuoli.\nKun työntekijä puhdistaa sairaalasängyn metalliosia, hän voi käyttää pitkävartista nivellettyä siivousvälinettä, kuten levykehys- tai patterimoppia.\nIstuen työskenteleminen vähentää työntekijän jalkojen rasittumista.\nLevykehys- tai patterimopilla tehtävä kuivapyyhintä soveltuu pölyjen pyyhkimiseen sängyn metalliosien pinnoilta. Erite- tai veritahrojen puhdistuksessa käytetään nihkeä- tai kosteapyyhintää likatyypin mukaan.\nSatulatuolia tai muuta korkeussäädettävää tuolia voi siivouksen lisäksi käyttää myös muissa työtehtävissä (esimerkiksi laboratoriohoitaja voi helpommin ottaa verinäytteen vuoteessa olevalta asiakkaalta).\nHeikkilä T., Hopsu L., Huilaja E. 2009. Siivoustyön käsikirja. Suomen siivousteknisen liiton julkaisuja. Siivoussektori oy.


Kuntaliitto on selvittänyt perusterveydenhuollon ja sosiaalipalvelujen järjestämistä Manner-Suomen kunnissa vuonna 2022, jolloin Manner-Suomessa on yhteensä 293 kuntaa. Perusterveydenhuollon ja sosiaalipalvelut voi järjestää kunta tai yhteistoiminta-alue.\nYhteistoiminta-alueiden vaihtoehtoisia organisointimuotoja ovat kuntayhtymä ja vastuukuntamalli. Vastuukuntamallissa yksi kunta hoitaa tehtäviä sopimuksen nojalla myös muiden kuntien puolesta. Kuntayhtymä on kuntien muodostama yhteenliittymä, jolle kunnat ovat luovuttaneet kunnallisia tehtäviä.\n75 kuntaa järjestää perusterveydenhuollon ja sosiaalipalvelut itse. Väestöstä 48 prosenttia asuu näissä kunnissa. Kunnassa sosiaali- ja terveydenhuollosta vastaa yleensä perusturvalautakunta tai sosiaali- ja terveyslautakunta. Lautakunnan toimialaan voi kuulua sosiaali- ja terveydenhuollon lisäksi myös muita tehtäviä. Kunta voi esimerkiksi elinkaarimallin mukaisesti jakaa vastuuta sosiaali- ja terveydenhuollon tehtävistä myös useammalle toimielimelle.\nYhteistoiminta-alueita on yhteensä 56 ja niissä 218 kuntaa. Väestöstä 52 prosenttia asuu yhteistoiminta-alueilla.\nPerusterveydenhuollosta ja sosiaalipalveluista vastaa 33 kuntayhtymää, joissa on yhteensä 165 jäsenkuntaa. Kuntayhtymä vastaa perusterveydenhuollon lisäksi kaikista sosiaalipalveluista tai osasta sosiaalipalveluja. Osa kuntayhtymistä vastaa vain perusterveydenhuollosta.\nVastuukuntamallin mukaisia yhteistoiminta-alueita on 23, ja niissä on mukana yhteensä 53 kuntaa. Vastuukunta vastaa oman kuntansa sosiaali- ja terveydenhuollon järjestämisestä. Vastuukunta vastaa sopimuskuntien puolesta perusterveydenhuollon lisäksi kaikista sosiaalipalveluista tai osasta sosiaalipalveluja. Osa vastuukunnista vastaa sopimuskuntien puolesta vain perusterveydenhuollosta.\nTerveyskeskuksia on yhteensä 131, joista 75 on kuntien, 33 kuntayhtymien ja 23 vastuukuntien terveyskeskuksia. Alle 20 000 asukkaan terveyskeskuksia on 70 ja yli 20 000 asukkaan terveyskeskuksia on 61.\nTietojen kokoamisessa on käytetty apuna kuntien ja yhteistoiminta-alueiden päätösasiakirjoja ja verkkosivuja, Kuntaliiton verkostoja ja Kuntaliittoon tulleita ilmoituksia hallinnon muutoksista. Selvitys ei sisällä ympäristöterveydenhuollon hallintoa.\n1.1.2023 sosiaali- ja terveydenhuollon palvelujen järjestämisvastuu siirtyy kunnilta hyvinvointialueille.\nKartta järjestämistavoista alueittain 2022\nSosiaali- ja terveydenhuollon järjestäminen 2022\nTiedosto sisältää 8 taulukkoa.\nSosiaali- ja terveydenhuollon ulkoistukset 2022


Fennia Prize 2005 | Fennia Prize | Palkinnot | Design Forum Finland\nFennia Prize 2005 -muotoilukilpailun tulokset julkistettiin 20.1.2005. Kilpailun voittaja ja kunniamaininnan saaneet yritykset olivat esillä Fennia Prize -näyttelyssä Design Forum Finlandissa 21.1. - 20.2.2005.\nFennia Prize -palkinto 2005\nMuotoilu: Hannu Ylinenpää, Marjo Naukkarinen, Esa Junttila 2003–2004\nAxiom-leikkipaikkavälinesarja lähtee lapsen tarpeista urbaanissa miljöössä. Tutkittu ja kansainvälisesti testattu tuotevalikoima tarjoaa virikkeellisen ja laadukkaan leikkiympäristön, joka yhdistää oivaltavasti lapsen mielikuvitusmaailman todelliseen rakennettuun miljööseen. Leikin avulla lapsi oppii motorisia, kognitiivisia ja sosiaalisia taitoja, joita tarvitaan nopeasti muuttuvassa nykymaailmassa.\nAxiom-tuotteilla oppiminen lähtee selkeistä yksinkertaista muodoista. Geometriset muodot yhdistyvät selkeästi moderniin rakennettuun ympäristöön. Samalla, kun lapsi oppii muotojen hahmottamista, hän oppii motorisia taitoja ja ongelman ratkaisua. Käytetyt materiaalit – puu ja alumiini – herättävät monipuolisia aistituntemuksia. Värikkäät visuaaliset osat luovat kontrasteja eri muotojen välillä. Ne opettavat lasta hahmottamaan tilaa ja liikkumistaan, mikä lisää turvallisuutta. Samalla värit liittävät leikkipaikan rakennettuun viherympäristöön. Tuotevalikoima on suunniteltu lapsen ehdoilla. Pääpaino on ollut yli 6-vuotiaiden lasten tarpeilla kiivetä, liukua ja roikkua. Leikkivälineillä voi harjoitella yksin tai ryhmässä monipuolisia toimintoja ja sosiaalisia taitoja.\nAxiom-tuoteperhe on hyvä esimerkki siitä, miten innovatiivisen, samalla tutkittuun tietoon perustuvan muotoilun avulla voidaan luoda virikkeellinen, turvallinen, opettava ja motivoiva kasvuympäristö. Ajaton, pelkistetty ja laadukas muotoilu viestii myös, että kohderyhmän tarpeet koetaan tärkeiksi ja haasteellisiksi. Tuotteet ovat viimeisteltyjä, korkealaatuisia, kestäviä ja turvallisia. Osista on helppo koota kokonaisuuksia ja niitä on helppo huoltaa.\nAxiom-tuoteperhe palkittiin muotoilun ansiokkaasta käytöstä opetustarkoitukseen. Moderni ja laadukas tuotevalikoima sopeutuu erinomaisesti nykyarkkitehtuuriin ja urbaaniin ympäristöön. Puuvalmisteisten leikkivälineiden valmistajana tunnetuksi tullut Lappset on lähtenyt kehittämään uudenlaista tuotevalikoimaa ja vastannut samalla muuttuvan yhteiskunnan haasteisiin, myös kansainvälisillä markkinoilla.\nLappset Group Oy kuuluu Euroopan johtaviin leikkipaikkavälineiden valmistajiin. Tuotevalikoimaan kuuluu myös liikuntapaikkavälineitä sekä piha- ja puistokalusteita. Tuotesuunnittelussa huomioidaan näkö- ja liikuntarajoitteiset lapset. Yrityksen tuotekehittely perustuu paitsi muotoiluun ja lapsen kehitystä ja oppimista koskevaan tutkimustyöhön, myös asiakkaiden tarpeiden syvälliseen tuntemiseen.\n– muotoilua käytetty ansiokkaasti opetustarkoituksessa, moderniin rakennettuun miljööseen sopiva tuotevalikoima, innovatiivista, laadukasta muotoilua, tuotevalikoiman rohkea uudistaminen\nFennia Prize -kunniamaininnat 2005\nMuotoilu: SHLDesign, Arkitekterne maa Schmidt, Hammer & Lassen K/S 2004\nFlakes-tuoli on suunniteltu keväällä 2004 avattuun Århusin taidemuseoon Tanskassa. Tuolin suunnittelusta on vastannut maineikas tanskalainen arkkitehtitoimisto Arkitekterne maa Schmidt, Hammer & Lassen K/S ja tuotekehityksestä sekä valmistuksesta suomalainen valmistaja, Arvo Piiroinen Oy.\nLäpikuultavan lasikuidun ansiosta pinottava tuoli on kevyenoloinen. Materiaalin hauraus on kuitenkin vain positiivinen illuusio: tuoli on valmistettu kestävistä materiaaleista pitkäaikaiseen kulutukseen. Istuinkuppi on lasikuitua ja runko pyöreää teräsputkea. Ekologiset seikat on myös huomioitu: lasikuitu- ja metalliosat voidaan tuotteen elinkaaren lopussa kierrättää. Yhtenä innovaationa on ollut lisätä mukaan koristeaihe. Valmistustekniikan ansiosta istuinosaan voi upottaa esimerkiksi kangasta, erilaisia logoja, kukkia ym. Pinta näyttää tekstiililtä, mikä antaa sisustajille uudenlaisia mahdollisuuksia. Käytössä tuoli on helppohoitoinen, mutta samalla persoonallisen ilmeikäs, leikkimielinen tai arvokas. Tuotantoon valittiin Marimekon kolme raikasta kuosia, Joonas (Maija Isola, 1960), Tuuli (Maija Isola, 1972) ja Mojave (Erja Hirvi, 2002). Tilauksesta kangasvalikoima on laajempi.\nJuryn mukaan tuotekehittelyssä on hyödynnetty oivaltavasti Marimekon tekstiili- ja kuvio-osaamista sekä kansainvälisesti arvostettua brändiä. Teknisten innovaatioiden lisäksi Flakes-tuoli sai juryltä kiitosta rohkeasta markkinointiajattelusta. Kotimaista vankkaa huonekaluosaamista ja vahvaa tekstiilibrändiä on ennakkoluulottomasti yhdistetty tanskalaiseen muotokieleen. Tuloksena on syntynyt rohkeasti erilainen skandinaavinen tuotekonsepti, joka antaa uusia mahdollisuuksia sisustussuunnitteluun ja kansainväliseen yhteistyöhön ja markkinointiin.\nFlakes-tuoli kuuluu Arvo Piiroinen Oy:n mallistoon. Piiroinen Oy (perustettu 1949) on monialayhtiö, joka tunnetaan korkealuokkaisena metallien pintakäsittelijänä ja metallikomponenttien valmistajana. Asiakkaina on mm. elektroniikka- ja huonekaluteollisuuden yrityksiä. Piiroinen Oy on myös merkittävä julkisten tilojen kalustevalmistaja.\n– innovaatioita tuolin rakenteissa ja markkinoinnissa, tuotteen yksilöllistäminen, vahvan brändin oivaltavaa hyödyntämistä\nWoodpecker, keinuva yleistuoli\nMuotoilu: Päivi Mikola 2003–2004\nWoodpecker, keinuva yleistuoli, on uudenlainen ilmaisu ja moderni vaihtoehto perinteiselle huonekalulle. Kompaktin muotonsa ansiosta se vie yhtä vähän tilaa kuin tavallinen tuoli, sillä ulkonevia jalaksia ei ole. Veistoksellista, kolmikulmaista käsinojaa tarvitaan lähinnä istuimesta nousemiseen tai siihen voi kiinnittää erillisen pöytätason. Poikkeuksellisen muodon ansiosta hartiat rentoutuvat, mutta istuma-asento on ryhdikäs.\nWoodpecker on ulkonäöltään yksinkertainen ja selkeä, skandinaavista puunkäyttöä ja osaamista parhaimmillaan. Klassisen pelkistetyn muotokielensä ansiosta se soveltuu monipuolisesti erilaisiin sisustusratkaisuihin. Koivurunkoisen tuolin istuimen ja selkänojan päällysmateriaaleja ja pintakäsittelyä voidaan vaihdella. Woodpecker toimii mainiosti yksittäin tai ryhmissä: ruoka- tai työpöydän istuimena, odotustiloissa tai vaikkapa opiskelija-asunnon ainoana istuimena. Tuolin suunnittelussa on ansiokkaasti huomioitu nuorten lisäksi myös ikääntyvän väestön käyttötarpeet. Julkisissa tiloissa, neuvottelu- ja kokouskäytössä rento istuma-asento herättää käyttäjissä positiivisia tuntemuksia.\nJuryn mielestä Woodpecker on uudenlaista ja haastavaa designia, joka huomioi nykyihmisen elinkaaren muutokset. Oululaisen Colmio Oy:n yritysidea on lähtenyt rohkeasti liikkeelle Woodpeckeristä. Perinteistä mallia ja käyttötarkoitusta ennakkoluulottomasti rikkovan keinuvan yleistuolin ympärille on kasvamassa uudenlainen sisustustuoteperhe. Colmio-kalusteita yhdistävät liike, muodon yksinkertaisuus ja tilan säästäminen - haastavia ja oivaltavia lähtökohtia modernissa huonekalusuunnittelussa.\nWoodpeckeriä valmistaa kotimaassa perinteikäs Huonekalutehdas Korhonen, joka on saanut tunnustusta ammattitaidosta ja korkeasta teknisestä laadusta. Woodpecker on saavuttanut suosiota myös mm. Japanissa, jossa käsityötaidon huippua edustava Takumi Kohgei on ottanut keinutuolin valmistukseensa.\n– rohkeaa, haastavaa designia, uudenlaista skandinaavista estetiikkaa, tuore näkemys perinteisestä huonekalusta, kasvava tuoteperhe\nMuotoilu: Olavi Lindén ja Markus Paloheimo 2004\nFiskars Oy on jo pitkään panostanut ansiokkaasti laadukkaiden puutarhatyövälineiden tuotekehittelyyn palkitun pääsuunnittelijan, Olavi Lindénin johdolla. Tällä kertaa on etsitty ratkaisua, joka olisi tehokkaampi kuin perinteiset oksa- ja raivaussakset. Uusissa monitoimioksaleikkureissa työskentelyalue on laajempi kuin perinteisillä oksasaksilla, ja niillä on helpompi työskennellä ahtaissa oloissa kuin tilaa vievillä raivaussaksilla. Erityistä kiitosta annettiin koetilanteessa työskentelyn helppoudelle ja tuotteen muunneltavuudelle. Monitoimioksaleikkureita voi käyttää vaikka yhdellä kädellä. Kahdella kädellä työskentely on ergonomisesti kevyempää. Käsien asentoa muuttamalla työhön voi lisätä tarkkuutta tai ulottua syvemmälle, korkeammalle pensaikkoon tai puun oksille.\nUutta innovaatiota ovat nivelmekanismi ja pieni leikkaava teräosa. Nivelmekanismi on suunniteltu lisäämään leikkuutehoa. Jämäkkä leikkuriosa napsauttaa turhat rönsyt ja vanhat oksat pois tehokkaasti. Muotoilultaan lintumainen teräosa on PTFE-pinnoitettua ruostumatonta terästä. Varsiosa on kulutuksen, sään ja UV-säteilyn kestävää lasikuituvahvisteista polyamidia. Mainittavaa on myös monitoimioksaleikkureiden helppohoitoisuus ja pitkäikäisyys. Tuotekehittelyssä on huomioitu ansiokkaasti myös pakkaustapa, joka säästää materiaaleja. Monitoimileikkurit on pakattu riippumaan myymälässä minimaalisen muovipidikkeen ja pahvinpalasen avulla, joka myös suojaa teräosaa. Leikkureita on kahta kokoa: lyhyempi 400 mm ja pidempi 630 mm.\nMonitoimileikkurit ovat juryn mukaan rehellistä kestävää perusmuotoilua, joka tavoittaa myös laajat kansainväliset markkinat.\n1649 perustettu Fiskars on tänään maailmanlaajuinen konserni, jolla on toimintaa 20 maassa. Fiskars tunnetaan kansainvälisesti paitsi maailmankuuluista oranssinvärisistä saksista, myös kirveistä ja puutarhan leikkaavista työkaluista.\n– muunneltava, ergonominen tuote, innovatiivinen nivelmekanismi, kestävää, rehellistä perusdesignia\nOka A, riippuva naulakko ja Oka B, pystynaulakko\nMuotoilu: Valvomo, Teppo Asikainen 2004\nVaatenaulakon suunnittelu on haastavaa ongelmanratkaisua. Naulakko ei saisi viedä liikaa tilaa. Sen tulisi sulautua hyvin ympäristöön tai olla huomaamaton, silti esteettisesti edustava. Oka A -riippunaulakko ja Oka B -pystynaulakko soveltuvat naulakkoratkaisuksi monenlaiseen tilaan ja käyttötarkoitukseen. Riippunaulakko on ratkaistu uudella tavalla: sen voi ripustaa roikkumaan katosta vaijerin varassa – kiinnitys kattoon on joko ruuveilla tai kiskon avulla. Naulakon korkeutta voi säätää ja se vie hyvin vähän tilaa ja helpottaa siivoamista. Naulakko pyörii ja liikkuu sivuttain ja mahdollistaa tehokkaan tilankäytön.\nOka A -riippunaulakko on kromattua terästä. ”Okaat” eli koukut ovat taipuvaa, kestävää ja kevyttä polyuretaania. Pystynaulakon koukut ovat samaa materiaalia, runko epoksipinnoitettua terästä. Linjakkaat naulakot soveltuvat mallia tai väriä vaihtamalla erityyppiseen tilaan. Okaiden rohkea limen vihreä tai oranssi väri viestii nuorekkuutta ja retrotyyliä, eleetön harmaa puolestaan soveltuu vaativaankin tilaratkaisuun.\nRiippunaulakko sai juryltä kiitosta uudenlaisesta innovatiivisesta ratkaisustaan. Naulakoiden muotokieli on nuorekas ja rohkea, silti moneen tilaan soveltuva. Idealla on myös jatkokehitysmahdollisuuksia – sarjaan on suunnitteilla uusia tila- ja kiinnitysratkaisuja.\n1975 toimintansa aloittanut Inno on kansainvälisesti arvostettu korkealaatuisten huonekalujen ja sisustustarvikkeiden valmistaja Suomessa.\n– innovatiivinen ratkaisu, jatkokehitysmahdollisuuksia, raikasta, nuorekasta muotokieltä\nMuotoilu: Tapio Anttila 2003\nElement-seinäkesarja lähtee muuttuvan toimistotilan tarpeista. Pöytäseinäke (korkeus 40 cm, leveys 80 cm) kiinnitetään pöytälevyyn tai alumiinilistalla pöydän reunaan. Nurkkapylväiden ja kiinteiden seinäkkeiden (korkeus 126 tai 164 cm, leveys 50 tai 80 cm) avulla niistä voi yhdistellä kokonaisuuksia. Laippajalat antavat tukea. Seinäkkeiden alumiinisissa alaprofiileissa on tasaussäätö. Sähkötolppien avulla atk-kytkennöt sujuvat helposti. AV-seinäkkeisiin voi projisoida kuvaa tai piirtää vaikkapa tussilla.\nSeinäkkeiden muotoilu on mahdollisimman yksinkertaista ja eleetöntä ja tuotteet soveltuvat hyvin erilaisiin tilaratkaisuihin. Osien rakenne on aina sama, yhteisenä elementtinä on alumiiniprofiili. Kiinteitä ja pöytämalleja valmistetaan lasista sekä verhoiltuna, liikkuvia seinäkkeitä (korkeus ja leveys 120 cm) ainoastaan lasista. Lasimateriaali on turvalasia, joten seinäkkeiden siirtely on turvallista.\nSeinäkesarja sai kiitosta muunneltavuudestaan ja monipuolisista käyttömahdollisuuksistaan. Positiivista on, että sarjaa valmistetaan mahdollisimman yksinkertaisista osista. Kevyt ja läpikuultava rakenne, ilman rajaavaa kehystä, jättää tilan avoimeksi. Yksinkertaiset eleettömät materiaalit, turvalasi ja eloksoitu alumiini, tuovat ulkoarkkitehtuurin elementtejä sisätilaan. Helposti koottava tuotesarja soveltuu hyvin myös vientituotteeksi.\nIsku Oy tunnetaan perinteikkäänä huonekalujen valmistajana. Isku on suunnitellut, valmistanut ja markkinoinut huonekaluja pohjoismaisiin kouluihin, koteihin ja julkisiin tiloihin jo 75 vuoden ajan. Viime vuosikymmenien aikana Isku Oy on saavuttanut jalansijaa myös mm. Venäjällä ja Baltian maissa. Isku Interior Oy on konsernin julkisten tilojen kalusteisiin keskittynyt yksikkö.\n– korkealaatuinen tuotesarja, monipuolisesti muunneltava ja liikuteltava, huomaamaton, soveltuu hyvin erilaisiin tilaratkaisuihin\nMuotoilu: Paola Suhonen, Mirkku Kullberg, Leena Virtanen, Nina Pirhonen 2002–2004\nPukeutumisella halutaan yleensä viestiä omasta persoonasta ja arvomaailmasta. Vaatesuunnittelussa puolestaan korostetaan yhä useammin esteettisyyden lisäksi myös eettisiä perinteisiä arvoja, kansallisuutta ja historiaa. Trikoovaatteistaan tunnettu Nanso Oy lähti rakentamaan uutta identiteettiään perinteisistä vahvuuksistaan: yrityksen pitkästä historiasta ja perhetaustasta, joiden arvo haluttiin välittää vanhojen asiakkaiden lisäksi myös nuorille kuluttajille.\nLempivaate-konseptissa design liitettiin osaksi liiketoimintaa matkalla tuotemerkistä brändiksi. Perinteisiä arvoja – luotettavuutta, laatua, skandinaavista muotokieltä ja rentoa epämuodollista tuotefilosofiaa – haluttiin viestiä nuorten tekstiilisuunnittelijoiden raikkaan muotokielen avulla. Lempivaate-malliston tuotteet kertovat kuluttajille tarinoita modernissa retrohengessä. Kuoseissa vaihtelevat Paola Suhosen reipas, kotoinen, nostalginen värimaailma ja hennot, uudenlaiset printit sekä Nina Pirhosen tapettimaiset ja naiselliset kuviot. Tuotteiden nimet huokuvat lähihistoriaa, kotimaisuutta ja kansallisia arvoja: Suomi-mallisto, Lotto, Suomi-Filmi, Puut ja Mustikka.\nLempivaate-tuotekonseptin vahvuus lähtee juryn mielestä ennen kaikkea kokonaisajattelusta. Nanso Oy on onnistuneesti yhdistänyt uudistuneessa brändiajattelussaan perinteet – laadun ja vahvan tekstiiliosaamisen – sekä markkinoinnin, modernin skandinaavisen muotoiluosaamisen ja teknisen kehitystyön. Ajan henkeen osuvalla brändillä ja tuotemallistolla on hyvät mahdollisuudet laajentua myös kansainvälisille markkinoille ja vientiin.\nSuomalainen Nanso on perustettu Nokialle vuonna 1921. Tehtaalla oli alusta lähtien värjäämö ja alusvaatetuotantoa. Trikootuotanto käynnistyi 1930-luvulla. Nanso Oy:llä on oma neulosvalmistus, värjäys ja paino. Värjäyksessä käytetään ympäristöystävällistä teknologiaa.\n– ajanhenkinen, uudistunut kokonaiskonsepti, brändissä hyödynnetty oivaltavasti yrityksen perinteitä ja uutta designia\nNokia Fashion Collection, 7260, 7270, 7280\nMuotoilu: Nokia Design Team; Tanja Fisher, Sjunjiro Eguchi, Sami Viitasaari, Tej Chauhan 2004\nMobiiliviestinnässä uudenlaisia teknisiä sovelluksia ja innovaatioita tulvii markkinoille tiuhaan tahtiin. Miten erottua markkinoilla, kun samat sovellukset löytyvät nopealla aikavälillä lähes jokaiselta valmistajalta? Nokia panostaa uudessa mallistossaan ennakkoluulottomasti muotoiluun ja tuoteperheajatteluun. Nokia Fashion Collection -puhelinten ulkoasussa on yhdistetty oivaltavasti art deco -tyyliä viimeisimpiin muotitrendeihin. Malliston muotokielessä korostuvat tehokkaasti tyylikauden voimakkaat värit, puhelinten muotoa myötäilevät geometriset kuviot ja koristeet. Kolmen puhelimen kokoelma soveltuu monipuolisesti eri käyttötilanteisiin, arjesta juhlaan. Juryn mielestä huomioitavaa oli, että ensimmäistä kertaa markkinoille on tuotu puhelinmallisto, jolla on yhtenäinen identiteetti ja tausta.\nNokia 7280 -mallissa innovaationa on, ettei puhelimessa ole lainkaan perinteistä näppäimistöä. Puheluun vastataan liu’uttamalla puhelin auki kevyellä sormen liikkeellä. Olennaisia teknisiä sovelluksia ovat VGA-kamera sekä monipuolinen tiedonsiirto (kuva, ääni, musiikki ja videoleikkeet yms.) Nokia Collector -sovelluksen avulla. Nokia 7270 -puhelin on valmistettu ruostumattomasta teräksestä ja kuvioitu etsaten. Kameran lisäksi mallissa on mukana mm. stereoradio ja push-to-talk -pikayhteys. Nokia 7260 puolestaan erottuu malliston muista tuotteista materiaaleiltaan, grafiikaltaan ja väreiltään. Värimaailma viittaa tässäkin mallissa 1920-luvun art decoon mutta viimeistellyt kromi- ja teräsyksityiskohdat sen sijaan nykyaikaiseen teolliseen muotoiluun. Tuoteperheen yhtenäisyyttä on vahvistettu lukuisilla lisävarusteilla, mm. yhteensopivilla kantohihnoilla ja suojapusseilla.\nKokonaisuutena Nokia Fashion -puhelinten tuoteperhe on yhtenäinen, muotokieli on kansainvälistä ja tyylikästä sekä puhuttelee varmasti vaativiakin kuluttajia. Panostamalla muotoiluun ennakkoluulottomasti Nokia osoittaa, että teknisten innovaatioiden ohella myös muotoilu on tärkeä kilpailuvaltti niin kotimaassa kuin kansainvälisillä markkinoilla.\nNokia on johtava, laajasti kansainvälisesti toimiva langattoman viestinnän yritys, joka on keskittynyt mm. matkapuhelimiin, kuvaviestintä-, peli- ja mediasovelluksiin sekä operaattoreille ja yrityksille suunnattuihin ratkaisuihin.\n– muotokieleltään yhtenäinen tuoteperhe, kansainvälinen, muotitietoisille ja erilaisiin käyttötilanteisiin\nAXN 300 ja AXN 500, ulkoilutietokoneet\nMuotoilu: Olli Komulainen, Lauri Lumme 2003–2004\nPolar AXN -sarjan rannetietokoneet on kehitetty erilaisiin ulkoliikuntalajeihin ammattilaisten sekä harrastajien käyttöön. Lumiurheilulajeihin erityisesti suunnatulla Polar AXN300 Outdoor -tietokoneella voi analysoida ja mitata laskuja, rinnenopeutta laskuissa tai kiivetessä ylöspäin, muuttuvia sääolosuhteita ja henkilökohtaista energiankulutusta. Ruostumattomasta teräksestä valmistettu AXN500 on puolestaan rannetietokone, joka on suunniteltu vaellukseen ja retkeilyyn. Mallin avulla voi tarkistaa oman edistymisen ja energiatason, pitää huolta nestetasapainosta, oikeasta suunnasta sekä ennakoida muuttuvat sääolosuhteet.\nKummassakin mallissa on vakiona lukuisia mittaustoimintoja. Korkeusmittari näyttää sen hetkisen korkeuslukeman ja graafisen korkeustrendin sekä nousu- ja laskunopeuden. Sen avulla voi myös mm. paikantaa itsensä kartalla. Nousu- ja laskunopeusmittari kertoo, kuinka nopeasti olet noussut ylös tai laskeutunut. Ilmapuntarilla voi tarkkailla säämuutoksia ilmanpaine- ja lämpötilalukemien avulla. Polar-kuntotesti™ määrittää sykemittaria käyttäen oman aerobisen (sydän- ja verenkiertoelimistön) kunnon lepotilassa noin viidessä minuutissa. AXN500-mallissa on lisäksi myös kompassi navigointia ja oikean suunnan seuraamista varten. Tiedonsiirto onnistuu sekä PC:lle että yhteensopiviin Nokia-mobiililaitteisiin langattomasti. AXN-sarjan moderni sporttinen muotoilu kuvastaa Polarin viime vuosien tuotekehittelyä. Muodot ovat pyöristettyjä, näyttö ja grafiikka selkeitä, ranneke on integroitu yms. Materiaalit ovat laadukkaita ja kestäviä, mm. titaanimetallia. Tietotekniikka on ajanmukaista. Uutta tuotekehittelyä on mm. yksityiskohdissa ja materiaaleissa, jotka ovat entistä kevyempiä laadukkuudesta tinkimättä.\nJuryssä huomioitiin erityisesti, että alan markkinajohtajana Polar on ollut viime vuosina hyvä esimerkki yrityksestä, joka oivaltavasti hyödyntää muotoiluosaamista liiketoiminnassaan.\nVuonna 1977 perustettu Polar Electro Oy kehittää, valmistaa ja markkinoi urheiluinstrumentteja ja sykkeenmittausteknologiaa. Polar Electron pääkonttori ja tuotekehitysyksikkö sijaitsevat Kempeleellä, yhtiöllä on toimintaa yli 50 eri maassa.\n– sporttista, laadukasta hi-tech-muotoilua, onnistunut tuotekehityslinjaus\nMuotoilu: Rocla Tuotekehitys 2000–2003\nVarastotyöskentely on vaativaa puuhaa, mikä asettaa myös työvälineille suuria laatu- ja kestävyysvaatimuksia. Rocla Oyj:n kehittämä uuden sukupolven työntömastotrukki on suunniteltu raskaiden kuormalavojen käsittelyyn. Tuotekehittelyssä on huomioitu USA:n markkinoiden erityistarpeet, kuten työskentely seisoma-asennossa.\nTuoteperhe sisältää useita teknisiä innovaatioita ja uutta käyttömukavuutta. Uudenlaisen vaihtovirtatekniikan ja säädinteknologian ansiosta trukit ovat kevyitä ohjata ja huoltotarve on olennaisesti vähentynyt. Trukin suorituskyky ja tehokkuus vastaavat polttomoottoritekniikkaa, eikä pakokaasuja synny. Sähkömoottorin käyntiääni on hiljainen. Yksittäiset liikkeet ja suunnanvaihdot ovat nopeita, mutta turvallisia. Maston nostokorkeus on yli kymmeneen metriin. Mallista riippuen kuormakapasiteetti on 1200– 2000 kg. Helppokäyttöisen, ergonomisen ohjaussauvan avulla voidaan hallita samanaikaisesti kolmea erilaista toimintoa: ajoa, nostoa ja yhtä valinnaista lisätoimintoa. Selkeä, interaktiivinen näyttö kertoo matkasuunnan, nopeuden, akun kapasiteetin yms. Näytön symbolit varoittavat yllättävistä toimintahäiriöistä. Pitkä huoltoväli lisää tuottavuutta usein ympärivuorokautisessa käytössä.\nTuotekehittelyssä on ansiokkaasti keskitytty käyttömukavuuteen ja turvallisuuteen. Trukki on optimaalisen tilava. Työskentely eri asennoissa rasittaa mahdollisimman vähän käyttäjää. Näkyvyys trukista on esteetöntä ja selkeä ohjauspaneeli on sijoitettu ergonomiseen asentoon. Kevytkäyttöisessä ohjaussauvassa on pyöristetty lepoasento kämmenelle. Laitteen kulmat ovat pyöristettyjä ja laitekokonaisuus on kompakti. Roclan kehittämä, USA:n markkinoille suunnattu mallisto sai juryltä kiitosta ennen kaikkea käytettävyydestään ja ergonomisesta pelkistetystä muotoilustaan.\n1942 perustettu Rocla kuuluu tänään Euroopan merkittävimpiin varastotrukkivalmistajiin. Automaattitrukkijärjestelmien toimittajana Rocla on globaali markkinajohtaja.\n– korkeatasoista, ergonomista muotoilua, käytettävyys ja huollettavuus huomioitu, innovatiivinen vientikonsepti\nProcap, kypärä hengityksen suojaukseen\nMuotoilu: Jyrki Järvinen, Esko Jalkanen, Severi Uusitalo (Scott Health & Safety Oy), Juha Kinnunen (JK Projektio Oy), Ville Nenonen (Muotoilutoimisto 5D) 2004\nTyöturvallisuus on tuotekehittelyn suuria haasteita. Määräykset muuttuvat jatkuvasti uusien tutkimustulosten myötä, toisaalta uuden tietotekniikan ja teknisten innovaatioiden ansiosta turvallisuutta ja ergonomiaa on voitu lisätä. Procap-kypärä on suunniteltu erilaisiin vaativiin työtehtäviin, kuten hitsaukseen, louhintaan, rakentamiseen, myllyteollisuuteen, viljankäsittelyyn tai vaikkapa vaarallisten kemikaalien käsittelyyn. Suojain sisältää lukuisia innovaatioita turvallisuuden ja ergonomian alalta.\nKypärän muotoilu on kompakti ja ergonominen. Suojain mahtuu pieneen tilaan. Luja polyamidikuori kestää iskuja ja kuumuutta. Procap on tasapainoinen ja tukeva, mutta kevyt. Kypärän painopiste on suunniteltu niin, ettei niska rasitu. Vaihdettava tiivistereunus istuu hyvin kasvoille ja kypärän ympärysmittaa sekä korkeutta voi säätää. Patentoidun kiskomekanismin ansiosta visiiri liikkuu helposti. Hengitysletku kiinnitetään kypärään pikalukituksella. Ilmakanava suodattaa tasaisesti hengitysilmaa ja estää visiirin huurtumisen.\nProcap-kypärän käyttömukavuus ja turvallisuus ovat optimaaliset. Tehokkaiden kuulonsuojaimien ansiosta melutaso on alhainen. Patentoidun kaksoiskiskomekanismin avulla kypärään voi sovittaa sekä hitsausvisiirin että kasvonsuojauksen. Kypärä mahtuu ahtaisiinkin tiloihin ja se on helppo huoltaa. Kompakti, turvallisuuteen tähtäävä muotoilu sai juryltä kiitosta. Ergonomiaa ja käyttömukavuutta oli ajateltu monesta näkökulmasta – tuloksena laadukas, turvallinen ja helppokäyttöinen työväline vaativaankin käyttöön.\nSuojanaamareiden valmistus alkoi Vaasassa jo vuonna 1939 Kaasunaamari kokoomossa. Perinteitä jatkava Scott Health & Safety on tänään yksi maailman johtavista hengityksensuojainten valmistajista.\n– innovaatiot lisäävät työturvallisuutta ja ergonomiaa, kompakti, kevyt, laadukas tuote, monipuoliset käyttökohteet\nSuunto D9, sukeltajan tietokone\nMuotoilu: Suunto design team, Mikko Ahlström 2003–2004\nSukeltaminen vaatii yleensä erilaisten mittareiden yhtäaikaista hallintaa. Suunto Oy on toteuttanut rannekokoisen D9 -sukellustietokoneen, joka ensimmäisenä lajissaan yhdistää sukeltajan tarvitseman infon, mm. kompassin ja säiliöpainemittauksen.\nD9:n kompassi, jota voi käyttää myös maaolosuhteissa, näyttää ilmansuunnat graafisen kompassiruusun avulla sekä tarkan suuntiman asteluvulla. Langattoman säiliöpainelähettimen avulla sukeltaja voi tarkkailla ilman kulutusta suoraan ranteestaan. Jäljellä oleva säiliöpaine näkyy sekä graafisesti että numeroina. Samalla sukeltaja voi tarkistaa syvyyden aina 200 metriin asti. Integroitu lokikirja näyttää perustietojen lisäksi graafisen sukellusprofiilin, jonka avulla käyttäjä voi analysoida sukelluksen kulkua ja mm. veden lämpötilaa ja kulutettua ilmamäärää. Suunto D9 sisältää myös USB-PC -liitännän, jolla syvyysprofiilit voi siirtää Suunto Dive Manager 2.0 -ohjelmaan.\nMuotoilussa ergonomiaan on kiinnitetty erityistä huomiota. Laite seuraa automaattisesti sukelluksen kulkua, jolloin käyttäjä voi keskittyä itse tapahtumaan. Iso näyttö helpottaa havainnointia vaikeissakin olosuhteissa. Kevyt titaanikuori, kokonaispaino vain 110 g, kätkee sisälleen alan tietotekniikan uusimmat sovellukset. Tuotteen luotettavuus ja korkealaatuisuus ovat tärkeitä tekijöitä myös käyttäjän turvallisuuden kannalta. Teknisten innovaatioiden lisäksi Suunnon D9 sai juryltä kiitosta käyttäjäystävällisyydestään ja laadukkaasta muotoilustaan.\nSuunto Oy on yksi maailman johtavista urheiluinstrumenttien valmistajista. Suunnon tuotteita, joissa hyödynnetään kehittynyttä mittausteknologiaa ja PC:tä, ovat mm. sukellustietokoneet, rannetietokoneet, maasto- ja merikompassit ja muut tarkkuusmittarit.\n– käyttäjäystävällinen: ei säätönappuloita, iso näyttö, korkealaatuista tietotekniikkaa, tarvittava tieto yhdessä ainoassa laitteessa\nFinnpipette Novus, sähköinen pipetti\nMuotoilu: Juha Telimaa, Mikael Lind (Thermo Electron Oy), Heikki Salo, Marko Ståhlstedt (Ed-design Ltd) 2004\nLaboratoriotyöskentelyyn kuuluu usein toistuvia työvaiheita, jotka vaativat työntekijältä tarkkaa kättä ja välineiltä hyvää ergonomiaa ja käytettävyyttä. Finnpipette Novus -sähköpipetti on suunniteltu ensisijaisesti pienten nestemäärien tarkkaan annosteluun laboratorio-olosuhteissa. Tuotetta on kehitelty ergonomiatutkimusten sekä asiakastestien pohjalta.\nKevyessä pipetissä on kymmenen erilaista toimintoa ja yhdeksän eri nopeutta. Laite on mahdollisimman helppo ohjelmoida ja käyttää. Valikko ja graafinen näyttö ovat selkeät ja yksinkertaiset. Paristo latautuu alle tunnissa ja pipetti on heti käyttövalmis. Kalibrointi ja muu huolto on tehty mahdollisimman yksinkertaiseksi. Ergonomisista seikoista on huomioitu käden oikea anatomia sekä liikeradat – myös vasenkätisiä ajatellen. Käyttöasentoa voidaan säätää ja näppäimet toimivat kevyesti ja täsmällisesti, joten sormet eivät rasitu.\nTuotesuunnittelussa korostuu ansiokkaasti käyttäjäystävällisyys ja toimintojen helppous. Muotoilulla on saavutettu optimaalinen ergonomia: 120 astetta kääntyvän sormituen ansiosta käyttäjä voi säätää pipetin itselleen sopivaksi. Käyttäjä voi myös lepuuttaa sormiaan työskentelyn aikana. Keveydestään huolimatta laite on kompakti ja jämäkkä käyttää. Finnpipette Novus onkin markkinoiden kevein sähköpipetti, mikä on hyvä kilpailuvaltti myös vientimarkkinoilla.\nMaailmanlaajuinen Thermo Electron Corporation on maailman johtava tutkimusvälineiden valmistaja. Yhdysvalloista alun perin lähtöisin olevalla konsernilla on yhteensä noin 10 000 työntekijää 30 maassa.\n– käyttäjäystävällistä, ergonomista muotoilua, kevyt ja helppokäyttöinen\nMuotoilu: Antti Kontiola, Rolf Fryckmann (Tiolat Oy), Hannu Kähönen, Jukka Mikkonen, Antti Raudaskoski, Anne-Mari Tornberg (Creadesign Oy), Mariachi Oy, Alphaform RPI Oy 2003\niCare on uudenlainen silmänpaineen mittausmenetelmä ja lääketieteen tohtori Antti Kontiolan kymmenen vuoden tuotekehittelyn tulos. Menetelmän ja laitteen suunnittelussa ja toteutuksessa on ollut useita kumppaneita, mm. kliiniset testit on suoritettu yhteistyössä HUS:n silmäklinikan kanssa. Laitteesta on edelleen kehitetty versio eläinten tutkimiseen yhteistyössä Mount Sinai Medical Schoolin kanssa. Ainutlaatuisen, huolella tutkitun ja testatun mittaustekniikan ansiosta paikallispuudutusta ei tarvita. Herkkä, ultrakevyt anturi koskettaa hetkellisesti silmää, eikä aiheuta mm. silmän sulkemisrefleksiä. Kertakäyttöinen anturi on turvallinen silmälle myös mikrobiologisesti. Tarkka laite on tarkoitettu ensisijaisesti ammattikäyttöön: yleislääkäreille, optikoille, terveydenhoitajille yms., mutta menetelmää voidaan käyttää myös itsehoidossa.\nLaite on ainoa kannettava malli, joka ei vaadi anestesiaa. Pienikokoisena ja helppokäyttöisenä se soveltuu myös vaikeasta tutkittavien potilaiden kuten lasten tutkimiseen. Kestävistä muovimateriaaleista ja eloksoidusta alumiinista valmistettu laite on kevyt ja pienikokoinen. Käyttömukavuus ja helppous eri työskentelyasennoissa on huomioitu. Mittauslaite toimii elektromagneettisen kentän avulla, ja anturi on helppo vaihtaa. Laite on vakaa, eikä haittaa vaikka potilas liikkuisi tutkimuksen aikana.\nPoikkeukselliselle mittauslaitteelle on onnistuttu luomaan uudenlainen, tunnistettava identiteetti. Kestävä ja virtaviivainen muotoilu korostavat tuotteen innovatiivisuutta. Ulkomuoto viestii turvallisuutta ja luotettavuutta. iCare sai kiitosta juryltä, paitsi tärkeästä ja merkittävästä tuoteinnovaatiostaan, myös oivaltavasta ja käyttöystävällisestä muotoilustaan. iCare on erinomainen esimerkki onnistuneesta yhteistyöprojektista, johon muotoilijat ovat tulleet mukaan jo aivan projektin alkuvaiheessa.\nCreadesign Oy on vastannut laitteen tuotteistamisesta ja teollisesta muotoilusta. Ainutlaatuisella keksinnöllä on laajat kansainväliset markkinat ja tuote on tärkeä viennin kannalta. Tiolat Oy on yksityinen suomalainen yritys, joka on erikoistunut silmänpaineen mittauksen instrumentteihin.\n– tutkittu, testattu, innovatiivinen, käyttäjäystävällistä, kestävää muotoilua, myyntimenestys maailmalla.


Gree Electronics julkaisee pian ensimmäisen 5G: nsä älypuhelin | Mobiilitekniikan uutiset: tabletit, älypuhelimet ja muut mobiililaitteet\nGree Electronics, joka on yksi tärkeimmistä laitteista Kiinan valmistajat näyttävät olevan kaikki valmiita markkinoille ensimmäisen 5G: nsä älypuhelin markkinoilla. Laitteeseen liittyvä vuoto paljastaa sen puhelin saa virtansa Qualcommin Snapdragon 765G -laitteesta piirisarja.\nSen lisäksi, että laitteesta tulee virtaa SD765G SoC, mitään ei tiedetä kyseisestä puhelimesta osoitteessa tällä hetkellä. Odotamme kuitenkin tietää enemmän tästä tulevina päivinä ja viikkoina.\nTämä on merkin ensimmäinen 5G-älypuhelin ei ole ensimmäinen matkapuhelin. Yhtiöllä oli aikaisemmin julkaisi pari älypuhelinta, mutta sitä ei otettu hyvin vastaan. myynti ei myöskään ollut sitä mitä yritys odotti, eikä näin ollen ole lanseerasi uutislaitteet muutamassa vuodessa.\nNäyttää siltä, että yritys etsii nyt tapaa palata takaisin älypuhelinmarkkinat. 5G: n infrastruktuurin kanssa kehittyessä ja Joten sen kysynnän vuoksi yritys vedonlyönti seuraavan sukupolven viestintäteknologia, joka tarttuu otsikoihin ja toivottavasti myy lisää puhelimissa.\nTOIMITTAJAN PAKKAUS: Xiaomi Mi CC 10: n mukana voi tulla 12x optinen zoom, 120x digitaalinen zoom ja Snapdragon 775G piirisarja\nAiemmin ilmoitimme, että Gree Electronicsille myönnettiin patentti joustavan älypuhelimen suunnittelulle joten huhtikuussa 2019. Joten ei ole yllättävää, jos Yhtiö aikoo myös tuoda markkinoille taitettava älypuhelimen tai jos tämä uusi SD765G-käyttöisessä on taitettava näyttö.\nKokoontaitettavan älypuhelimen suunnittelun lisäksi yrityksellä on myös kasvotunnistus- ja skannaussovellukset menetelmiä sekä uusi graafinen käyttöliittymä (GUI) muut asiat, jotka osoittavat, että yritys keskittyy älypuhelinmarkkinat.\nNiille, jotka eivät ole tietoisia, Gree Electronics on laajalti tunnettu Kiinassa kuluttajalaatuiselle elektroniikalle, joka sisältää kodin laitteet, kuten jääkaapit ja ilmastointilaitteet. Yritys tarjoaa myös palveluita ja laitteita kaupallisille yksiköille hyvin.\nYLÖS SEURAAVA: Coolpad COOL 10 menee virallisesti 6,57 tuuman kanssa näyttö, Helio P30, 16MP kolminkertaiset kamerat 899 yuania (~ $ 126)


Vuokramökki Lapinlahti, Pääsky - Gofinland.fi\nVuokramökit / Pohjois-Savo mökit / Lapinlahti mökit / Vuokrataan mökki Pääsky\nKuopiosta 75 km koilliseen, Valkeinen -järvi 20 m (pituus 500 m, leveys 500 m), matala, hiekoitettu pohja, laiturin päässä alle metri vettä, soutuvene.\nPuurakenteinen mökki 1975, remontoitu 2017, tupakeittiö vuodesohva, käytävällä kerrosvuode, makuuhuone (liukuovella) parisänky (140 cm leveä), pesuhuone suihku & WC, sauna (puukiuas).\nLemmikit ovat sallittuja lisämaksusta, 30 euroa per varaus.\nSähköauton latausmahdollisuus seinäpistokkeessa 10-16A, voimavirta 16A lisämaksusta 5€/ vrk. Vuokrattavissa Evtun Accelev 8kw laturi type1/type2, lisähintaan 10€. Rantamökki tasaisella ja nurmikkoisella tontilla. Mökillä on kesällä yhteinen grillikota ja leikkipaikka naapurimökin (Västäräkki) kanssa.\nKohteessa panostetaan aurinkosähköön.Asiakkaiden lomailun hiilipäästöjä kompensoidaan mm.aurinkosähkön ylituotannolla, hiiliviljelyllä ja suon ennallistamisella. Lisäksi kaikki mahdollinen ruohonleikkuusta pyykkihuoltoon tehdään aurinkosähköllä.\nLoma-asunnon nimi: Pääsky


SB-250 Tormek Hiomalaikka | Osta verkossa Staypro.fi\nSB-250 Tormek Hiomalaikka\nSis. ALV | Suositushinta: 173.60 €\nTormek SB-250 on hiomalaikka 250 mm, karkeus 220. Suunniteltu HSS-teräksen ja muiden korkeaseoksisten terästen muotoiluun ja teroittamiseen. SB-250 teroittaa myös kovametallia, joka on oikeassa mallissaan.\nKarkean pinnan kovuus, malli ja koko yhdessä ovat tehokkaita myös alhaisilla kierroksilla. Kiven tehokas hiontakyky on erityisesti arvokasta työkaluissa, joissa on suuri hiottava pinta, kun hiontapaine on alhainen esim. höylänterissä ja puutaltoissa.\nKarkeusaste 220 on sama kuin Tormek Original Grindstonessa ja kiveä voi kivensäätäjällä SP-650 muokata noin karkeusasteeseen 1000. Terävien ja melko pienten jyvien ansiosta Blackstone Silicon hioo tehokkaasti myös alhaisella paineella. Blackstone Siliconilla on myös erittäin pitkä käyttöikä.\nSopii myös vanhempiin Tormekin kivimalleihin, joissa on 250 mm kivi


Kolumni: Minne sinä muuttaisit? | Epari\nKolumnit Julkaistu 15.01.2020 10:20 (Päivitetty 15.01.2020 10:20)\nSain kutsun ryhtyä Eparin kolumnistiksi ja todella mielelläni otin tehtävän vastaan, onhan kyseessä vireä, luettu ja tykätty oma paikallislehtemme. Pyrin kolumneissani tarkastelemaan erilaisia ajan ilmiöitä ennen muuta alueemme yrityselämän näkökulmista, mutta myös kulttuurin, harrastusten ja kansalaistoiminnan kautta.\nKenellekään ei liene salaisuus, että koko Suomi muutamaa suurinta kaupunkia lukuun ottamatta tuskailee väestökehityksensä kanssa. Omassa maakunnassamme vain keskuskaupunki Seinäjoki on viime vuosina vielä kasvanut, muualla onkin sitten jo huolestuttavampaa. Kunnat joutuvat toden teolla pohtimaan talouttaan sekä veto- ja pitovoimakysymyksiä väestökehityksensä kääntämiseksi taas positiiviseksi.\nUseissa tutkimuksissa eri vuosilta on saatu todeta, että keskiverto suomalainen muuttaisi (jos olisi pakko muuttaa) kaikkein mieluiten Tampereelle. Tämän tosiasian innoittamina teimme pienellä neljän hengen porukalla mielenkiintoisen ajatusharjoituksen: pohdimme, minne kukin meistä voisi ajatella muuttavansa Etelä-Pohjanmaalla, jos nykyistä kotikaupunkia tai -kuntaa olisi jostain syystä vaihdettava. Mainittakoon, että kaksi meistä asuu Seinäjoella, yksi Kurikassa ja yksi Kuortaneella.\nJokainen meistä löysi varsin nopeasti oman suosikkinsa eteläpohjalaisten kuntien ja kaupunkien joukosta. Myös perusteet vaihtelivat: kuka arvosti hyvää sijaintia, kuka palveluja, kuka luonto- ja liikunta- tai kulttuuriharrastusten monipuolisia mahdollisuuksia.\nPaljastan tässä vain oman mahdollisen valintani: Kuortane. Se on siis oman kotikaupunkini Seinäjoen jälkeen ykkössuosikkini Etelä-Pohjanmaalla. Keskeisiä syitä valintaani ovat Kuortanejärvi ja sen tarjoamat harrastusmahdollisuudet, suhteellisen hyvä sijainti ja kulkuyhteydet sekä Urheiluopiston tuomat mahdollisuudet ja ”pöhinä”, mikä näkyy kunnan katukuvassa niin koti- kuin ulkomaistenkin urheilijoiden ja matkailijoiden virtana.\nPidän tuota pientä ajatusleikkiämme mielenkiintoisena ja opettavaisenakin. Jonkin tietyn kunnan tai kaupungin vetovoimaisuus riippuu monista eri asioista ja eri asiat puhuttelevat eri ihmisiä. Ehkä tuon tapaisen ajatusleikin läpikäynti olisi hyvä alku, kun alueemme kuntapäättäjät pohtivat oman kuntansa ja seutunsa veto- ja pitovoimatekijöitä ja niiden kehittämistä.\nToimitusjohtaja E-P:n kauppakamari


Saksa Berliini 2A Hostel - alennettujen hintojen hotellitarjoukset AGODA\nSaalestreet 76, Neukölln, Berliini, Saksa 12055 (Näytä kartta)\nValitettavasti, tällä hetkellä ei ole vapaita huoneita kohteessa 2A Hostel haluamillesi päivämäärille.\n1 vuode 8 vuoteen makuusalissa (seka)\n24 h huonepalvelu allasbaaribaari business centerhissi hotelli/lentokenttäkuljetus huonepalvelu kahvio kasino kauneushoitola kiertoajelut kokous-/bankettitilat lastenhoito lemmikkieläimet sallittu myymälöitä hotellissaperhehuonepesulapolkupyörävuokraus ravintola shuttle-kuljetustallelokero tupakointialue vahtimestarivajaakuntoisten palvelut VIP-huoneitaWi-Fi yleisissä tiloissa yökerho/dj\nVuonna 2011 rakennettu, 2A Hostel on selvä lisä kaupungin taivaanrantaan. Vain 10 km kaupungin keskustasta, Hotellin strateginen sijainti takaa, että asiakkaat voivat nopeasti ja helposti tavoittaa monet paikalliset nähtävyydet. Nähtävyyksiä ei tarvitse hakea kaukaa, sillä hotelli sijaitsee lähellä Berliini-Neukölln maanalainen rautatieasema, Grenzallee maanalainen rautatieasema, Karl-Marx-Straße maanalainen rautatieasema. 2A Hostel hotellissa, erinomainen palvelu ja erinomaiset tilat tekevät vierailusta unohtumattoman. Pysäköintitila, tallelokero, Wi-Fi yleisissä tiloissa, vajaakuntoisten palvelut , perhehuone ovat vain muutamia tiloista, jotka asettavat 2A Hostel erilleen muista kaupungin hotelleista. Koe laadukkaita huoneita, kuten tallelokero huoneessa, televisio (LCD/plasma), savuttomia huoneita, pöytä, internet-yhteys, joiden avulla voit ladata pitkän päivän jälkeen. Hotellin vapaa-ajanvietto valikoima takaa, että on paljon tekemistä loman aikana. Mikä tahansa on matkan tarkoitus, 2A Hostel on erinomainen valinta lomakohteeksi Berliini kaupungissa.\nPlease note that in dormitory room types, only the bed can be booked. In case of two or more people, kindly make separate bookings for each person.Hotellivieraiden vähimmäisikä on 18. Hyödyllistä tietoa\nTu-Casa Apartments Sijainti: Wilmersdorf\nHyvin sijoitettu Wilmersdorf alueelle, Tu-Casa Apartments on ihanteellinen lähtökohta sinun...\nAZIMUT Hotel Berlin City South Mukava 6,8\nJos etsit kätevästi sijaitsevaa hotellia kaupungissa Berliini, älä etsi pidemmältä kuin AZIMUT...


2000-01-02 00:00 == 2021-09-23 15:07\nLyridit - 18.4.2021 klo 23.01 - 19.4.2021 klo 02.48 Jyväskylä Observation number 97821\nTimo Kuhmonen - 21.4.2021 klo 14.52 Report this\nJos pilviä pukkaa, niin yksi keino olisi havaita meteoreja radioheijasteiden kautta. Tekivät tämänkin taiteenlajin vaikeammaksi, kun ovat itänaapurin puolella sulkeneet 49.75MHz alueella olevan analogisen TV verkon. Siitä sai kätevästi kuunteluun isotehoisen lähettimen kantoaallon. Itsellä(kin) on korvaavia menetelmiä haussa. Yksi vaihtoehto voisi olla 50MHz radioamatöörialueella kelimajakoiden kuuntelu. Lähetystehot on siellä pieniä, joten kaikujen määrä jäänee alhaiseksi. Harrastajat keskieuroopassa pääsevät sitten kuuntelemaan ns Graves tutkan signaalia...\nTimo Kuhmonen - 21.4.2021 klo 14.53 Report this\nkokeiluviesti... Oma kommentti meni jonnekin Vahdin bittiavaruuteen...?


Kehity sellaiseksi kuin haluat: tammikuuta 2014\nTein syksyllä 2013 yhteistyössä Usko Toivo Rakkaus -sivuston kanssa videosarjan ihmissuhdetaidoista. Videoiden aiheet ovat epävarmuus, yhteydenpito, keskustelun aloitus, ulkonäön merkitys ja kiinnostuksen näyttäminen. Täältä löydät videot yhtenä soittolistana Youtube:sta.\nIhmissuhdetaidot 2/5: Aktiivisuus yhteydenpidossa\nIhmissuhdetaidot 3/5: Hyvän keskustelualoituksen resepti\nIhmissuhdetaidot 5/5: Oma kiinnostus kannattaa näyttää\nToivottavasti vinkeistä on sinulle paljon hyötyä! Mitä pidit videoista?\nLähettänyt Karla Nieminen klo 17.16 4 kommenttia\nTunnisteet: ensivaikutelma, flirttailu, itsevarmuus, kehonkieli, keskustelun avaus, rohkeus, small talk, tutustuminen, ujous, ulkonäkö, video, virheet\nLähettänyt Karla Nieminen klo 12.05 0 kommenttia


Hankintalakiesityksessä on vielä korjattavaa\n(Julkaistu Viikko Pohjois-Karjalassa 15.9.2016)\nViime viikolla eduskunnassa käytiin lähetekeskustelu uudesta hankintalaista. Tätä lakiesitystä on odotettu pitkään ja siksi onkin surullista, että esitykseen on jäänyt sellaisia asioita, joita on mahdotonta hyväksyä. Toivottavasti valiokunnissa saadaan pahimmat virheet korjattua.\nLakiesityksen mukaan laadullisten kriteerien käyttäminen hankinnoissa on jatkossa mahdollista nykyistä laajemmin, mutta ne on mahdollista edelleen ohittaa ja sivuuttaa. Jo nyt laatutekijöiden huomioiminen on mahdollista, mutta monissa kunnissa hinta ratkaisee. Pelkkä hintaan perustuvan kilpailutuksen pitäisi olla mahdollista vain rajatusti, sillä hinnaltaan halpa tuote tai palvelu voi olla laadultaan huono, joskus jopa käyttökelvoton.\nSäästöpaineiden keskellä olevissa kunnissa voi olla kiusaus valita halvin tarjous. Itse diabeteslapsen mummina olen kuullut valitettavan usein tarinoita siitä, että kunnassa jaettavat hoitotarvikkeet ovat vaihtuneet äkkiä huonompiin ja selityksenä on ollut, että toinen firma voitti kilpailutuksessa. Valinnassa hinta oli ratkaiseva.\nDiabeteslasten vanhemmat ovat kertoneet minulle, että uudet insuliinineulat ovat muuttuneet niin tylsiksi, ettei niillä pistäminen ole onnistunut tai suuri osa neuloista on ollut viallisia. Pistämisen seurauksena on tullut mustelmia, neula on jäänyt ihoon kiinni ja pistäminen on aiheuttanut lapselle kovaa kipua.\nEräs äiti kertoi, että ketoainemittarit vaihtuivat yhtäkkiä sellaisiin, etteivät ne näyttäneet mitään tulosta. Tämä aiheutti hengenvaarallisen tilanteen lapselle. Aikaisemmin käytettyjä ja hyviksi havaittuja hoitotarvikkeita ei ole saanut takaisin muuten kuin lääkärin todistuksella, koska kunnassa on vedottu kilpailutuksen tulokseen ja muita tarvikkeita ei enää tilata. Ei ole myöskään oikein, että hoitotarvikkeiden laadun ratkaisee se, missä alueella tai kunnassa perhe asuu. Kun kuuntelen näitä tarinoita, niin tulen vakuuttuneeksi siitä, että hinnan osuutta hankinnoissa pitää rajoittaa selkeästi.\nVammaisjärjestöt ovat myös kritisoineet lakiesitystä, sillä jos esitys toteutuu tällaisenaan niin jatkossakin vammaisen tai ikäihmisen elämänaikainen koti olisi mahdollista valita hinnan eikä asiakkaan tarpeiden perusteella. Myös säännöllisin väliajoin tapahtuva kilpailutus olisi jatkossakin mahdollista. Tämä tarkoittaa, että asiakas voi joutua muuttamaan toiseen hoitopaikkaan, yhteisökotiin, kun kunta saa halvemman tarjouksen toisesta paikasta. Kirjaus, jossa sanotaan, että laatu ja asiakkaan tarpeet on pyrittävä huomioimaan, ei riitä ja olenkin vammaisjärjestöjen kanssa samaa mieltä siitä, ettei hankintalakia pitäisi soveltaa lainkaan vammaisten henkilöiden elämänikäisten palveluiden järjestämiseen. Nämä palvelut pitäisi järjestää räätälöidysti ja yksilöllisesti neuvottelumenettelyllä. Jo vammaisten oikeuksien yleissopimuksessa sanotaan, että vammaisella on oikeus päättää elämästään ja asumisestaan. Sama koskee myös muita haavoittuvassa asemassa olevia kuten muistisairaita. Kysymys on ihmisoikeuksien toteutumisesta, eikä tällaista lainsäädäntöä voi hyväksyä.


Vaasassa on valtava into lasten ja nuorten harrastustoiminnan edistämiseen - Suomen Olympiakomitea Vaasassa on valtava into lasten ja nuorten harrastustoiminnan edistämiseen - Suomen Olympiakomitea\n10.12.2018 | Kerho- ja harrastustoiminta\nVaasassa on valtava into lasten ja nuorten harrastustoiminnan edistämiseen\nNyt tuntuu, että olen onnistunut solmimaan kumppanuuksia erityisen hyvin, toteaa Vaasan kaupungin liikuntasuunnittelija Jaakko Saarinen, kun vuosille 2019-2020 lasten ja nuorten harrastustoiminnan edistämiseen yhteistyökumppaneiksi sitoutuneita tahoja on listalla 21!\nVaasan liikunnallinen harrastustoiminta tarjoaa kattavan kokonaisuuden mielekästä tekemistä 6–29-vuotiaille niin osana koulupäiviä kuin vapaa-aikaakin. Harrastustoiminnan toimintamuotoja ovat lajikoulut, liikuntaleirit, Lasten Liike -kerhot sekä Liikkuva koulu -harrastustoiminta. Lisäksi järjestetään monia ”harrastusviikko” ideologiaan perustuvia tapahtumia, joista suuren suosion saavuttaneet Koko perheen liikuntarieha ja koululaisten liikunta- ja kulttuuriviikko Gimme 5 liikuttavat tuhansia vaasalaisia. Poikkeuksellisen laaja kattaus harrastustoimintaa on suunnitelmallisen työn tulos, josta vastaa Jaakko Saarinen.\nVuosiksi 2019-2020 yhteistyöhön sitoutuneiden kolmannen sektorin kumppaneiden pitkä lista saa ansaitsemaansa näkyvyyttä jutun lopussa, mutta kyllä sen syntyminenkin kiinnostaa.\n– Järjestän infotilaisuuden säännöllisesti kaksi kertaa vuodessa, jossa kerron liikunta- ja urheiluseuroille, kaupungin eri toimijoille sekä muille mahdollisille harrastustoimintaa järjestäville tahoille matalan kynnyksen toiminnan yhteistyömahdollisuuksista. Toimintamuodon valintaan vaikuttaa kumppanin kiinnostus ja resurssit. Lähtökohta on, että kaikkien halukkaiden kanssa tehdään yhteistyötä, kertoo Saarinen.\nOnnistuneen yhteistyön taustalla on toimiva yhteistyöverkosto.\n– Liikkuva koulu ja Lasten Liike -työryhmät toimivat osana laajempaa lasten ja nuorten harrastamisen edistämisen verkostoa, joka kokoaa yhteen harrastustoimintaa järjestävät tahot. Tarkoituksena on kannustaa kolmannen sektorin toimijoita mukaan verkostoon, jonka keskeisenä tehtävänä on jakaa hyviä käytäntöjä ja lisätä harrastusmahdollisuuksia lasten ja nuorten päivään.\nTänä syksynä eri toimintamuodot käsittävä harrastustarjonta yhdistettiin samalle verkkosivustolle.\n– Näin pyritään viestittämään kuntalaisille selkeämmin eri mahdollisuuksista. Kevään aikana tarjonta laajenee myös alle kouluikäisiin.\nYhdessä sovittua ja systemaattisesti seurattua\nHarrastustoiminnan resursoinnista vastaavat liikuntapalvelut ja yhteistyökumppani yhdessä. Saarinen avaa sujuvaa työnjakoa näin:\n– Yhteistyökumppanin kanssa pidetään palaveri, jossa sovitaan toiminnan sisällöstä, kuten esimerkiksi toiminnan kestosta, kohderyhmästä, paikkamäärästä ja tiloista. Liikuntapalvelut tukee yhteistyökumppania mm. ohjaajapalkkioissa ja tilojen luovuttamisessa toiminnan käyttöön. Työnjaollisesti liikuntapalvelut vastaa toiminnan hallinnoinnista ja yhteistyökumppani ohjauksesta.\nSystemaattisesta otteesta kertoo myös toiminnan arviointi matkan varrella.\n– Tavoitteiden toteutumista seurataan ja arvioidaan säännöllisesti. Toimintaa kehitetään toteuttamalla harrastekyselyt lapsille ja nuorille, huoltajille sekä yhdistyksille. Kyselyiden kautta selvitetään mm. lasten ja nuorten toiveita sekä seurojen tarpeita. Vaikuttavuuden mittareina toimivat myös seuran tilastot esimerkiksi lajiin ensikertaa tutustuneiden määrästä. Huoltajille osoitetulla kyselyillä selvitetään puolestaan mm. yhdenvertaisuuden toteutumista\nMyös nuorisopalvelut kerää harrastekyselyillä ajankohtaista tietoa.\n– Kyselyjen avulla näemme mitä toiveita nuorilta nousee, ja pyrimme vastaaman niihin perustamalla uusia ryhmiä, kertoo maahanmuuttajakoordinaattori Mariam Ellisi. Lajikoulutarjonnan tarkoituksena on toimia luontevana kaksisuuntaisen kotoutumisen tukijana osallistamalla toimintaan sekä maahanmuuttaja- että kantaväestön nuoria. Nuorten jatkuvassa suosiossa ovat futsal-ryhmät, joissa on ollut jopa 30 osallistujaa kerralla. Myös SportIt-kerhosta nuoret ovat antaneet hyvää palautetta. Se ajoittuu juuri koulujen päättymisaikaan, jolloin nuorten on helppo jäädä koulun jälkeen harrastamaan.\nHarrastetoiminnassa mukana olevat kolmannen sektorin toimijat:\nPalosaaren Urheiluseura ry\nBudokan ry / Judojaosto\nWest Coast Vikings ry / Cheerleadingjaosto\nVähänkyrön Viesti ry\nKorsholm Mustasaari Disc Club Ry / alajaosto Wasa Thunder Ry\nVaasan 4H yhdistys ry


107,5 m² Riihirinteentie 6 A, 33450 Ylöjärvi Paritalo 4h myynnissä - Oikotie 16049622\nMyytävät asunnot Ylöjärvi Siivikkala Riihirinteentie 6 A, 33450 Ylöjärvi\n249 000 €107,5 m²\nRiihirinteentie 6 A, Siivikkala, Ylöjärvi4h, k, kph, khh, s, 2x erill. wc, 2x vh, 2x terassi, autokatos/ varasto\n72,12 € / kk\nAsunto sijaitsee hyvällä paikalla, etupihalla on autokatos, varastorakennus ja suojaisa takapiha rajautuu metäalueeseen. Asunnossa on avara olohuone vinon sisäkaton ansiosta, olohuoneesta on käynti takapihan katetulle terassialueelle. Lämpöä ja tunnelmaa tuo varaava takka. Keittiössä runsaasti lasku- ja kaappitilaa. Kolme mukavan kokoista makuuhuonetta, joista kahdessa huoneessa erilliset vaatehuoneet. Käytännöllisessä kodinhoitohuoneessa hyvin säilytystilaa, kodinhoitohuoneesta kulku pesu- ja saunaosastolle. Arkea helpottaa kaksi wc:tä ja hyvät säilytystilat. Takapiha on viihtyisä terassialueineen. Asunto on siistissä kunnossa ja täysin muuttovalmis! Asunto Oy Miikanrinne on hyvin hoidettu, omatonttinen yhtiö, joka on valmistunut 1990. Yhtiö koostuu kahdesta asuinhuoneistosta.\nRiihirinteentie 6 A, 33450 Ylöjärvi\nKuvaus: Upea keittiö remontoitu 2019. Työtasot: laminaatti. Kylmäsäilytys: jääkaappi, pakastin. Varustus: liesituuletin, astianpesukone.\nSuojainen takapiha joka rajoittuu puistoalueeseen.\nTiilikattojen pesu ja pinnoitus, keväällä 2021. Kustannukset noin 3500€ Asunnolle A.\n2 316,28 € / m2\nMuut maksut: Vesi kulutuksen mukaan. Ennakko maksu ollut tällä huoneistolla 67,71 €/kk kulutus ollut tällä hetkellä noin 136,5m3 per vuosi. Sähköliittymä siirtyy (nykyinen sopimus Helenin kanssa 10/2022 asti) 3,99 snt/kWh, perusmaksu 20/2021 alkaen 3 €/kk, siihen asti 0 €..\nG2013: E-luku 461\nJere Saarinen Riihirinteentie 6 B, 33450 Siivikkala\nLattia: Keittiössä: vinyylikorkki. Pesutiloissa: laatta. Erillisessä WC:ssä: laatta. Olohuoneessa: vinyylikorkki. Makuuhuoneessa: vinyylikorkki. Saunassa: laatta. Kodinhoitohuoneessa: laatta. Seinät: Keittiössä: muu, lasikuitutapetti. Pesutiloissa: kaakeli. Erillisessä WC:ssä: lasikuitutapetti. Olohuoneessa: lasikuitutapetti. Makuuhuoneessa: maalattu, tapetti. Saunassa: puu. Kodinhoitohuoneessa: lasikuitutapetti.


Ray Gun Nenätrimmeri - Mulletoi.com verkkokauppa\nRay Gun Nenätrimmeri\nTrimmaa.. eikun laseroi nenäkarvat veks!\nKapteenin lokikirja - olemme laskeutuneet outoon uuteen maailmaan, joka on ylikasvanut tiheällä nenäkarvoituksella. Ilmassa kuuluu viheltävä tuuli ja jotain kummallista mönjää on kasvuston seassa. Täällä alkaa olla vaikea hengittää. Olemme kutsuneet taustatukea. Olemme turvassa vasta, kun Ray Gun nenätrimmeri tuodaan pelastusaluksella paikalle.\nHetkiksi taas tähän maailmaan... Pidit siitä tai et, jossain vaiheessa tulee elämässä eteen vaihe, milloin nenä- ja korvakarvat täytyy olla niin sanotusti ON FLEEK! Pidä huoli, että olet varustaunut tähän hetkeen. Ole varma, ettei kukaan pääse sanomaan "hei kaveri sulla roikkuu jotain nenästä... eiku se onkin vaan kurkkiva nenäkarva". Ei ole vaikea homma vähän trimmata, kun kaapista löytyy kunnon ase sitä varten! Vedä vain liipaisinta ja laseroi karvoitus manalaan.\nParistot: 1 x AA (Ei sisälly)


Jointed - Rapala - Uistimet\nAhven 950 g\nHauki 9,80 kg\nJärvitaimen 5,00 kg\nKirjolohi 800 g\nMerilohi 8,50 kg\nSäyne 1,09 kg\nTaimen 2,10 kg\nToutain 3,70 kg\nUistimet / Rapala / Jointed\nJointed on kaksiosainen versio Original-mallista. Se on Originalin tapaan erinomainen yleisviehe, joka soveltuu yhtä hyvin heittokalastukseen kuin uisteluun.\nOsta Rapala Jointed\n4,3 (29 ääntä)\n4,5 (46 ääntä)\n4,2 (19 ääntä)\n3,8 (18 ääntä)\n3,9 (15 ääntä)\n29.06.2010 Ei tietoa GFR ja PK mulla.\n30.05.2011 jarsamo Tummissa vesissä ahvenet ja hauet ovat diganneet sellaisesta väritykseltään kultamustasta, jota ei näy olevan ainakaan tuossa kuvassa. Taitaa olla yksi pakkini vanhimmista vaapuista - jostakin 90-luvun alkupuolelta.\n30.05.2012 Kirren narraaj GFR on mun luotto uistin joella kalastaessa\n06.10.2012 cortex tuo RT on hyvä meinaa sen perässä on tullut iso parvi ahvenia ja muutamia haukia\n31.08.2013 cortex mulla on toi RT väri\n02.11.2013 Diku Mulla on S mutta nuo kalat ei ota luonnonkalalookin vieheisiin niin sílloin ei ota.\n23.08.2015 Hauki110 Tosi hyvä hauki vaappu paras väri on GFR ja puna valkone.\nTagit: Uistimet Uistin Rapala Jointed


Toisenlaiset jouluperinteet: paketointipaniikki ja jouluvalojen jyrsintä | Blogit | Vau.fi\nKoti Blogit Uusperhesatu Toisenlaiset jouluperinteet: paketointipaniikki ja jouluvalojen jyrsintä\nTämä parivaljakko on erikoistunut joulukoristeiden tuhoamiseen ja joulusiivouksen mitätöimiseen.\nMeillä on sekä niitä tavallisia jouluperinteitä että hieman erilaisia joulupuuhia. Jännitystä aatonaattoiltaan tuo kadonneen lahjan metsästys. Ja mitä tarkoittaa jouluvalojen jyrsintä? Lue eteenpäin niin tiedät!\nViimeksi päivitetty 23.12.2018\nBlogissa on ollut hivenen hiljaista viime viikkoina. Meillä on sairastettu paljon – useampia korva- ja silmätulehduksia, flunssaa ja kuumetta – ja nukuttu huonosti. Aloitimme viimeinkin unikoulun kahdelle nuorimmalle lapsellemme, ja tuloksia on kyllä syntynyt (niistä lisää joulun jälkeen), mutta yöt ovat vielä todella rikkonaisia. Niinpä en ole jaksanut mitään ”ylimääräistä”. Mutta nyt olen tässä, jouluaatonaattona, pitämässä taukoa viime hetken paketointihommista.\nMinusta joulu on ihanaa aikaa. Lapsuuteni jouluissa oli taikaa, joka kantaa tähän päivään asti ja saa haluamaan luoda omille lapsilleni yhtä kauniita muistoja. Niinpä olemme fiilistelleet joulua koko kuluvan kuun: leiponeet, lukeneet joulukirjoja, kuunnelleet joulumusiikkia, koristelleet, nauttineet joulun tuoksuista ja tunnelmista.\nIhana joulun odotus\nMinulle joulun odotus on melkeinpä parasta koko jutussa. Se kutkuttava tunne, kun kaikki on vielä edessä: aattoaamun riisipuuro, jouluateria, aattoilta vanhempieni luona, joulupäivän pelit ja leikit. Raukeat hetket sohvalla uuden kirjan ja laatusuklaan parissa. Jouluyö, kun lapset nukkuvat ja itse voi vain tunnelmoida kynttilänvalossa.\nJoulu on pitkälti vanhan toistoa, samojen asioiden tekemistä suunnilleen samassa järjestyksessä vuosi toisensa jälkeen. Siinä on jotain lohdullista, jotain kaunista, jotain, mitä odottaa aina uudelleen. En ole järin perinteikäs ihminen, mutta jouluna perinteillä on väliä: lapsuudenkodin perinteillä ja toisaalta niillä uusilla, joita luomme nyt mieheni ja lastemme kanssa.\nMeillä toistuvat perinteet, jotka ovat tuttuja useimmissa kodeissa, kuten joulukuusi, jouluateria, joulupukki ja lahjat. Lisäksi jouluna vietetään aikaa muun muassa seuraavien puuhien parissa:\nPaketointipaniikki. Tämä tapahtuu joka vuosi aattoa edeltävänä iltana lasten nukkuessa. Joka vuosi päätän, etten tällä kertaa jätä paketointia viime hetkeen, mutta niin vain löydän itseni lahjapaperien, teippirullien ja saksien keskeltä myöhään aatonaattona. Niin kuin nytkin.\nKadonneen lahjan metsästys. Piilottelen lahjahankintoja joulun alla pitkin kotia – usein liiankin hyviin piiloihin. Useimmiten vähintään yksi on hukassa siinä vaiheessa, kun paketointipaniikki alkaa. Sitä sitten etsitään kissojen ja koirien kanssa (vertauskuvallisesti – oikeasti meillä asuu vain jättikani, josta ei ole apua etsinnöissä), pahimmassa tapauksessa siinä määrin kolistellen, että vähintään yksi lapsi havahtuu hereille.\nJouluvalojen jyrsintä. Tämä perinne menee jättikanimme, Osku Palomiehen piikkiin. Otuksella on tapana napsaista kuusen kynttilöiden johto poikki kertaalleen jo ennen kuin joulu on kunnolla alkanutkaan. Koristelimme kuusen eilen ja nyt odotamme jännityksellä, kauanko kynttilät tänä vuonna palavat. Mies kyllä yritti virittää johdon jänön ulottumattomiin, mutta ovela pitkäkorva saattaa silti onnistua jouluisessa tehtävässään.\nJoulurauhan julistus. Tätä ei valitettavasti voi julistaa nelilapsiseen kotiimme (ainakaan onnistuneesti), mutta jouluaattona istahdamme katsomaan julistuksen televisiosta. Asumme 10 kilometrin päässä pääkallopaikalta, mutta yleensä emme jaksa raahautua seuraamaan tapahtumaa livenä. Bonustyttäreni juuri eilen totesi että ”Mitä järkeä siinä olisikaan, mennä kaupunkiin asti vain kuuntelemaan kun joku lukee paperista jotain?”. Niin. Mutta telkkarista se kuuluu katsoa!\nPiilotetun lahjan metsästys. Tämä on eri asia kuin kohta 2. Tämä tapahtuu aattoiltana vanhempieni luona joulupukin käytyä. Avattuamme lahjat isäni ilmoittaa, että ”Siinä ei ollut vielä kaikki”. Piilotettu lahja (joka on usein pieni paperisuikale, joka kertoo summan, jolla perhettämme on muistettu joulun kunniaksi) voi löytyä mistä tahansa – esimerkiksi suklaakonvehdin sisältä tai tulostettuna lahjaksi saadun koriste-esineen pahvikääreeseen. Äitini puolestaan on löytänyt korvakorut muun muassa koskemattoman näköisestä, alkuperäisestä sisällöstään tyhjennetystä hernekeittopurkista.\nMillaisia jouluperinteitä teillä on? Foorumilla keskustellaan aiheesta – hyppää mukaan: Jouluperinteet\nJouluinen suklaadilemma: Saako konvehtirasian toisesta kerroksesta pihistää?\nEdellinen artikkeliJouluinen suklaadilemma: Saako konvehtirasian toisesta kerroksesta pihistää?\nSeuraava artikkeliLuokattomat joululahjat: kaljatölkkimarakassi ja liian pienet mummorintsikat


Caribbean | Jarno Jussila\nJarno ~ 19.04.2017\nPimeä tulee Karibialla aikaisin. Aurinko alkaa vaipua horisontin taakse jo kuuden aikaan, kun lauttamme lähtee Fajardosta kohti Viequesin saarta. Tunnin mittaista matkaa kanssamme tekevät saarella asuvat paikalliset, mukanaan Puerto Ricossa tehdyt ostokset, sillä on paljon asioita, joita Viequesista ei saa. Joku on pakannut mukaansa eläviä kanoja, toisella on ilmastointilaite.\nLautta kolahtaa satamalaiturin kumisuojiin ja kolmipäinen ryhmämme reppuineen ja kameroineen lastautuu ulos muiden mukana. Paikallisten lisäksi pienessä lauttaterminaalissa tungeksii kourallinen turisteja aasialaisista amerikkalaisiin. Kadulla terminaalin edessä on kova kilpailu kimppatakseista, mutta kaikki tuntuvat saavan kyydin. Mekin, vaikka seisomme vain paikoillamme ja siemailemme lähipubista hakemiani tervetuloa paratiisisaarelle -kaljojamme. (Mikään syy ei ole liian vähäpätöinen tai väkinäinen oluen korkkaamiselle.) Siitä samasta kuppilasta ostamme viikon päästä myös heihei paratiisisaari -kaljamme.\n“La Finca, cuánto cuesta?”\n“15 dollars de los 3 personajes”\nKäytän heti koko espanjankielen sanavarastoni ja änkeämme sataman viimeisenä ryhmänä tyhjän Chevyn takatilaan. Näillä teillä huonot iskunvaimentimet saattavat lennättää ilmoille matkustajien lisäksi muutaman ärräpään. Ajomatka pimeän saaren läpi majapaikkaamme muistuttaa taksireivejä, jossa kalja roiskuu ympäriinsä auton pomppiessa epätempossa lyhtypylväiden luoman strobovalojen tahtiin. Tätä kaikkea säestää konepellin löystyneiden tuuletinritilöiden pansonicmainen kolina ja kilkatus, sekin epäsynkassa.\nMatka määränpäähämme La Fincaan ei ole pitkä, sillä saari on kokonaisuudessaan ihastuttavan kompakti. Luikerreltuamme kapeiden viidakkoteiden läpi kohti saaren keskiosaa olemme perillä. Maksamme kuskille ja koitamme salaa kuivatella oluttahroja auton jalkatiloista, kun keskeltä pimeyttä kajahtaa periamerikkalaisen lämmin tervetuloa-toivotus. Vastassamme on Scott, toinen hotellia ylläpitävästä parivaljakosta, sekä hotellikoira Ziggy, jolta on oman tervetuliaisserenadinsa takia katketa kitarisat.\nScott on mukava ja kohtelias herrasmies, kotoisin Philadelphiasta. Hän perehdyttää meidät talon tapoihin, joita ei ole kuin kolme: 1, don’t feed the wild animals. 2, silent time starts at ten. 3, remember to enjoy your stay at La Finca!\nTeemme kierroksen päätalossa, jonka yläkerrassa huoneemme sijaitsee. Alakerrassa ei ole vastaanottotiskiä, vaan yksi avoin tila, josta löytyy aula, yhteinen avokeittiö ja suuri terassi, jotka jatkuu jokaisen kulman taakse. Luonto on vahvasti läsnä olipa sisällä tai ulkona, sillä oviaukot ovat suuret ja kaikki ikkunat koko ajan auki – ne suljetaan kuulemma vain hurrikaanin osuessa kohdalle. Koko talon kiertävällä terassilla on keinuja, riippumattoja, pöytiä ja penkkejä. Maisema merelle on upea ja siitä tuleekin välittömästi seurueemme olohuone. Päätalon lisäksi tilalta löytyy useita sivurakennuksia, yksityisasumuksia vieraille, jotka haluavat olla omassa rauhassaan ja saattavat viettää saarella pidempiä aikoja.\nAamukahvilla tapaamme Scottin kumppanin, Billin, joka kertoo meille enemmän tilan historiasta, kuinka he ovat aikoinaan ajautuneet töihin La Fincaan ja siitä mitä itse ajattelevat paikasta. Heidän tarinansa on moderni klassikko, kaksi toimistotyöläistä saivat tarpeekseen korporaatiomaailmasta ja tekivät täyskäännöksen. Työ La Fincassa oli heille unelmien täyttymys, sillä he olivat aiemmilla työkomennuksillaan rakastuneet Viequesiin ja toivoneet salaa saavansa syyn jäädä pysyvästi saarelle.\nLa Fincaa on vaikea kutsua hotelliksi, mutta ei se ole myöskään hostelli tai resort, vaan täysin omanlaisensa majatalo, jossa Scott ja Bill toivovat vieraiden olevan kuin kotonaan – a home away from home. He kertovat iloitsevansa siitä, että lähes kaikki paikassa yöpyneet ovat aistineet La Fincan vieraanvaraisen tunnelman, ja monet vieraista palaavat takaisin. Heitäkin on, jotka tulevat joka vuosi.\nLa Fincan rentoon ja välittömään tunnelmaan minäkin tykästyn. Pidän siitä, että päätalon huoneet ovat melko riisuttuja, niistä löytyy vain tuulettimet, sängyt ja yöpöydät. Matkalaukuille on avohylly, postikorttien kirjoittamista varten pöytä ja tuoli. Tietynlainen askeettisuus sopii minulle. Hotellihuone edustaa minulle vain paikkaa, jossa nukun ja saan yksityisyyttä silloin kun sitä kaipaan. En halua matkustaa maailman kolkkiin vain sulkeutuakseni huoneeseen mukavuuksien keskelle. La Fincassa ei edes voisi tilata huonepalvelua, sillä ruoat tehdään itse ja kahvia saa, kun menee keittiöön ja keittää. Muilta paikallaolijoilta voi toki kohteliaasti kysyä, että juovatko hekin.\nSaapuessamme Scott on näyttänyt keittöstä kaapinnurkan, josta käytetään nimitystä corner of love: sinne vieraat jättävät lähtiessään ylijääneet ruokatarvikkeensa. Se pelastaa meidät ensimmäisenä iltanamme, sillä emme kaikelta tervetuliaiskaljan latkimiselta ja reivibussin aiheuttamilta rytmihäiriöiltä ole hoksanneet käydä kaupassa. Rakkauden nurkan raaka-aineilla kokkaamme aterian, jota joku amerikkalainen vieras käykin kommentoimassa: smells so delicious, are you professional chefs?! Riisiä ja tölkkilihaa – jep.\nLa Fincan sähkö toimii pääsääntöisesti aurinkoenergialla. Varageneraattori on toki olemassa pilvisempiä päiviä varten, mutta niitä on kaikkien onneksi vain harvoin. Vettä pyydetään käyttämään säästellen. Kaikesta näkyy muutenkin, että ekologisuus on La Fincalle tärkeää. Saarella tunnutaan ymmärtävän, että heillä on ainutlaatuinen luonto eikä sitä haluta turmella, vaan elää osana sitä. La Fincan suihkut on rakennettu ulkotilaan, aina yhtä miellyttävää peseytyä tähtitaivaan alla. Iltapäivän suihkuja tosin suositellaan, sillä silloin on tarjolla eniten lämmintä vettä. Vastikään rakennettu uima-allas on La Fincan uusin ylpeydenaihe ja siitä tuleekin yksi matkan lempialtaistani. Tarpeeksi syvä, laaja valikoima virikkeitä (lue: lapsille tarkoitetut uimalelut) eikä turhia sääntöjä.\nViimeisenä päivänä pakkaamme kamat ja juttelemme vielä pitkän hetken Scottin ja Billin kanssa. Hienoja miehiä, pidän eritoten heidän avarakatseisuudestaan. Luovutamme jo huoneemme, mutta saamme jäädä vielä viettämään iltapäivää poolille odotellessamme, että seuraavan hotellimme Hix Island Housen check-in alkaa. Selviää, että Bill on tullut alunperin Viequesiin juuri Hix Island Housen takia: hän on työskennellyt hotellilla aikoinaan ja paikka onkin hänelle erittäin tuttu. Billin ja Scottin mielestä olemme valinneet juuri oikeat yöpymispaikat Viequesin vierailullemme.\nPHOTOGRAPHY BY STELLA HARASEK, JARNO JUSSILA & MIKKO RASILA\nCATEGORIES Photography, Stories, Travel\nTAGS Caribbean, Puerto Rico, Vieques\nJarno ~ 10.04.2017\nKirpeä maanantaipäivän tuuli sai ajatukset lentämään viime kuukauden Karibian reissuun. Selatessani matkakuvia läpi huomasin, että todella monet kohtaamiset tapahtuvat eläinten kanssa. Matkoilla toki tapaa myös ihmisiä ympäri maailmaa, mutta eläinkunnan kanssa kohtaamiset ovat minulle kaikista mieluisimpia. Ne tulevat arvaamatta ja ovat ensi hetkistä asti täynnä uteliaisuutta ja vilpitöntä sanatonta viestintää. Mulle yksi tärkeimpiä asioita ihmisyydessä on oppia kohtelemaan rakkaudella niin eläimiä kuin kaikkia itseään pienempiä tai heikompia eläviä olentoja.\nKävin Karibialla Viequesin saarella, eräänlaisessa eläinkunnan paratiisissa. Saarella elää villihevosia, joiden meno on yhtä rentoa kuin saarella asuvien ihmistenkin. Koirat kulkevat vapaina pitkin poikin ja elävät sovussa paikallisten kissojen kanssa. Iguanat löhöävät keskellä polttavan kuumaa autotietä ja välillä niitä saa käydä hätyyttelemässä pois ajotieltä. Lintujen railakas musisointi herättää aamuisin katsomaan nousevaa aurinkoa.\nHän on erään ranskalaisen miehen rescuekoira Charlie. Täynnä vilpitöntä iloa tuntemattomia kohtaan ja erittäin tottelevainen omistajalleen. Sillä aikaa kun omistaja paineli ulapalle purjehduslautoineen, koira otti kaiken irti odotteluajastaan leikkimällä kaikkien rannalla tapaamiensa ihmisten kanssa.\nViequesin villihevoset ovat lumoavia. Ne vaeltelevat ympäri saarta ja niihin törmää lähes kaikkialla. Tienvarsilla, rannoilla, yksityistalojen pihamailla ja laajoilla niittyalueilla. Matkanteko on välillä hidasta, mikäli mukana on useampi eläinrakas ihminen. Päivän ensitöiksi ostetaan viisi kiloa omenoita, jotka tulee jakaa tasapuolisesti kaikkien saaren heppojen kanssa.\nSateen jälkeen hiekkatiellä kauneus hehkuu ja kumartaa syvään.\nPääosin saaren hevoset ovat erittäin arkoja ja harvoin päästävät lähelle. Omena on hyvä houkutin, mutta tuntuu enemmänkin siltä, että eläimet aistivat heille lämpimän lähestymisen ja päättävät tapauskohtaisesti ketä lähestyvät.\nPestessäni matkamuistoiksi löytyneitä simpukan kuoria sain melkoisen pahaa silmää tältä kaverilta. Myös kuusi muurahaista ja yksi torakka ilmoitti, että vastaisuudessa olisi mukavaa, jos jättäisin toisten kodit rauhaan.\nViequesissa ihminen ja luonto kunnioittavat toisiaan. Kuvassa Caribbean White Space Christ, valkoisissaan ja valaistuneena, yhden matkakokemuksen verran rikkaampana.\nPHOTOGRAPHY BY STELLA HARASEK & JARNO JUSSILA\nTAGS Animal love, Caribbean


"10 Päivän Kiri Kesään" - haaste numero 8 (torstaille 12.5.) - Kirsin Kuntopiiri\nHaaste: 10 päivän kiri kesään, kevytherkut, nokkonen, Reseptit\nMä oon ihan koukuttunu tän blogin kirjoittamiseen! Ootan aina sitä hetkeä, kun pääsen illalla kaiken muun jälkeen tän kimppuun! 🙂 Kiitos kaikesta ihanasta palautteesta, mitä oon saanu tänne teidän kommentteina, Facebookiin, sekä henkilökohtaisesti! 🙂\nNyt varmaan odotatte jo seuraavaa haastetta…\nTällä kertaa haastan sinut syömään säännöllisesti!\nTämä tarkoittaa siis 5-6 ateriaa päivässä. Joillekin teistä tehtävä saattaa olla helppo ja kuulua normiaaliin arkipäivään, mutta veikkaanpa, että suurimmalle osalle tämä tuottaa pienoista päänvaivaa..\nItse voin tunnustaa, että syön usein vain 4 kertaa päivässä: aamiaisen, lounaan, välipalan, ja yhdistetyn illallis-iltapalan. Olen usein kotona töiden ja tanssituntien jälkeen vasta klo 19-21 välillä, ja mun on vaikeaa mahduttaa aikaisempaa illallista päivääni. Se, mitä voisin tehdä, on ottaa kaksi ravitsevaa välipalaa töihin mukaan yhden sijaan.Tässäpä minulle siis jatkossa haastessa..\nMähän testailen nämä teidän haasteet jo edellisenä päivänä, ja nyt täytyy tunnustaa myös se, että tänään en onnistunut teidän huomisen haasteen toteuttamisessa. Mulla on kevätflunssa, ja ruokahalu on sen myötä ollut tänään vähän kateissa. Mutta toivon mukaan teille maistuu huomenna paremmin! 🙂\nSäännöllinen syöminen vaatii hieman etukäteis-suunnittelua, mutta se kyllä kannattaa. Ja pian siitä tulee rutiinia! Alussa voit laittaa esim. kännykän hälyttämään 3 tunnin välein, jotta muistat syödä!\nMiksi syödä säännöllisesti?\nSäännöllinen syöminen auttaa jaksamaan töissä, koulussa, sekä tietenkin liikkuessa! Säännöllisellä syömisellä on myös keskeinen osuus painonhallinnassa.\nEräässä tutkimuksessa tarkasteltiin sitä, mitkä tekijät vaikuttavat minkäkin verran 100-kiloisten miesten painonhallintaan. Numero ykkönen oli ateriarytmitys! Jos rytmitys oli pielessä, ja sitä korjattiin, lähti pelkästään tällä muutoksella keskimäärin 10 kg vuoden aikana!!\nSäännöllinen syöminen pitää verensokerin tasaisena, ja ehkäisee hullua hevosennälkää, jolloin tulee syötyä mitä vain!\nSuosituksena on siis syödä 2-4 tunnin välein eli 5-6 kertaa päivässä esim. seuraavasti:\nJaksota ateriat koulun / työvuorojen mukaan, sekä sen mukaan, miten liikut. Jos esim. lähdet liikkumaan aamupäivällä, syö kattava aamiainen ja treenin jälkeen kunnon lounas. Jos treenisi ajoittuu klo 16-17, syö aamiainen, lounas ja kattava välipala ennen treeniä, ja treenin jälkeen päivällinen ja iltapala. Jos taas lähdet liikkumaan vasta myöhemmin esim. klo 19, syö ennen treeniä aamiainen, lounas, kevyt välipala ja päivällinen, ja treenin jälkeen ravitseva iltapala.\nTässä teille mun muutamia suosikkireseptejä:\nSeuraava resepti on mun ehdoton suosikki silloin, kun pitää saada helppoa, nopeaa ja hyvää! Terveellinen, ja maistuva arkiruoka, joka valmistuu pastan kypsymisaikana, eli noin 8-10 minuutissa!\nHuomaa lautasmalli: puolet kasviksia, 1/4 hiilareita eli pastaa ja 1/4 proteiinia, eli kylmäsavulohikastiketta!\n(Täysjyvä)pastaa 150 g\nRuokakermaa (5 % rasvaa) 2,5 dl\nn. 460 kcal\nhiilihydraattia n. 54 g\nproteiinia n.23 g\nrasvaa n. 16 g\nTarjoile tuoreiden vihannesten kera!\nItse käytän 99 % täysjyväpastaa, jolloin kuitujen määrä nousee ja hiilihydraattien laatu on parempi. Tällä kertaa oli täysjyväpasta päässyt loppumaan, ja kaivoin laatikon pohjalta käyttämättä jäänyttä tagliatellea. Kuitupitoisempi pasta maistuu mielestäni paremmalta!\nSeuraava respeti on taas mitä oivallisin välipala / aamupala / iltapala:\nSekoita ainekset tasaiseksi juomaksi sauvasekoittimella.\nn. 216 kcal\nhiilihydraattia n.38 g\nproteiinia n.7 g\nrasvaa n. 2 g\nTämän reseptin olen napannut sanomalehti Keskisuomalaisesta.\nLopputulos jäisistä marjoista ei ihan näytä pirtelöltä, mutta olipas herkullista!\nMulla oli nyt puolukat loppuneet pakkasesta, joten tein pirtelön mustaherukoista. Ja pakastemarjoista tuli näköjään enemmän lusikoitava herkku kuin pirtelö, mutta maku oli nam nam! Puolukoiden kera olen kokeillut myös, ja sekin on nam nam! 🙂\nSyön usein iltaisin tanssitunnin jälkeen salaattia, ja tässä maukas tonnikalasalaatti:\nIhanan ruokaisa, proteiinirikas salaatti!\nmausteeksi esim. mustapippuria, tilliä, viinietikkaa ja oliiviöljyä\nHei, nyt muuten kannattaa herkutella tämän sesongin raaka-aineista, joita ovat mm. nokkonen, raparperi, tankoparsa, sekä korvasienet. Keski-Suomesta on ainakin löydetty jo ensimmäisiä korvasieniä!\nSeuraavalta sivulta löydät kivoja reseptejä kauden raaka-aineista:\nParsaa olenkin jo nautiskellut, mutta täytyypä viikonloppuna lähteä nokkosjahtiin!\nAlla olevista linkeistä voit katsella lisätietoa nokkosista, sekä bongata maukkaita reseptejä:\nMä aattelin tosiaan yrittää löytää viikonloppuna nokkosia ja kokeilla valmistaa niistä jotain. Jos onnistuu, niin laitan teille tänne sit ohjeen!\nJa jos sulla on hyviä reseptejä tai vinkkejä näihin kauden herkkuihin liittyen, niin kerro! Myös kuvat ovat tervetulleita! 🙂\nMaukkaita hetkiä toivotellen, Kirsi\n10 vastausta artikkeliin “"10 Päivän Kiri Kesään" – haaste numero 8 (torstaille 12.5.)”\nTämähän käy minulle syöpölle oikein hyvin 🙂\nHarvinaisen herkullisen näköinen tonnikalasalaatti. Aion kokeilla.\nMä söin sitä tänään, ja maistui, vaikka ei muuten meinannutkaan olla ruokahalua! 🙂\nHeini: kerro sit, mitä söit! 😉\nAaah vesi tuli kielelle heti kun noita ruokia katseli! Melkein teki mieli saman tien käydä tekemään puolukkapirtelöä, mutta passataan nyt kumminkin koska meillä olisi tänä iltana tiedossa mämmiä. 😀\nHankalimmaksi liikunta-syömiskomboksi koen 17.30-18 välillä alkavat tunnit. Ennen sitä on vähän niukasti aikaa ehtiä syödä ja sulatella päivällinen, kun taas sen jälkeen on kiljuva nälkä ja päivällinen menee hirveen myöhään. Olen vuosikaudet vetänyt sen päivällisen ennen noihin aikoihin alkanutta aikidoa, mutta eihän se hirveen fiksua ole. Jatkan edelleenkin tällä päivällislinjalla (koska lounastan hyvin kevyesti), mutta käyn vähemmän tuohon aikaan alkavilla tunneilla. Mitä suositelisit tukevaksi välipalaksi?\nJenni, mulla on ihan sama ongelma! Esim. maanantaisin mulla on oma tunti klo 15.30-16.30, ja tanssitunti klo 18-19, joten tossa välissä ei voi syödä mitään kovin tuhtia, jotta ehtii sulaa. Tukeva välipala on mun mielestä täyspainoinen, jossa on sekä protskuja että hiilareita, eli ei esim. pelkkä banaani. Mä syön itse usein rahkan, banaanin ja vielä kaurajuoman. Niistä saa protskuja, hyviä hiilareita, ja kuituja, eikä ne paina mahassa paljoa. Mutta silti on kova nälkä, kun pääsen tanssitunnin jälkeen kotiin.. eli itsekin vielä etsin tähän hyvää ratkaisua. Välillä käytän hätävarana ateriankorvikkeita ja protskujuomia, mutta syön kuitenkin mielummin aitoa ruokaa kuin pussiruokia / -juomia. 🙂\nHih, sulla kàvi just niinku mullakin, ettà blogi vei kyllà aivan tàysin mennessààn heti kun sità alkoi pitàmààn. Ihanaa!!! 😀\nMà olen ottanut tavoitteeksi parantaa ruokailutottumuksia salikortin myòtà ja tàmà vuosi on mennytkin pienià aterioita usein nauttien. Tààlà Italiassa on aivan kamala tapa syòdà vain aamulla pàivàllà ja illalla ja sitten sità lastataankin paljon. Voin tosi huonosti jos syòn kuten italialaiset, joiden pàivà alkaa usein kahvilla ja cornettolla eli makeaa heti aamuksi…lounas on pastaa ja illalla pastaa ja sitten vielà jotain lihaa. En toki sano, ettà kaikki noin tekisi, mutta aika yleinen tapa tàmà silti on. Ravintolastakin saa illallisen vasta 20-20.30 làhtien eli tosi myòhààn.\nToivottavasti paranet flunssasta pikaisesti 😀\nVenyttelyt tein vasta nyt aamulla, mutta syödä aion koko päivän kehotuksesi mukaan. T. Jenni N\nToi on Sari niin totta! Mähän olin lukiossa jenkeissä vaihtarina ja lihoin siellä melkein 10 kg sen takia, että syömisajat oli tosi epäsäännölliset, ja ruuassa oli paljon rasvaa ja nopeita hiilareita. Mulla oli siellä kyllä myös liikunta tosi vähissä. Kun palasin Suomeen, niin laihduin ne kilot puolessa vuodessa ilman mitään dieettiä ihan vaan sillä, että rupesin syömään taas säännöllisesti ihan tavallista koti- ja kouluruokaa, sekä liikkumaan! Yksinkertaista siis… 🙂\nJa kiitos – flunssa rupee jo helpottamaan! 🙂\nPäivän haaste tehty.. ja tässä pieni seloste http://heiniayla.blogspot.com/2011/05/mita-tanaan-syotaisiin-ja-hyodyllista.html\nNami nami.. kiitti tosta tonnikala-muna-salaattivinkistä. Sitä tarjosin tänään vieraalle. 🙂


Vireä Vimma: Ketjullinen\nJos eilen jaoin kuvia koruista, joita en juurikaan käytä.\nTässä koru, joka on roikkunut kaulalla jo muutaman vuoden.\nYötä päivää, aina ja kaikkialla mukana.\nHopeinen Kalevala Korun Avainkokka vuodelta 1961 eli H7.\nKorun sain ystävältäni, ketju ei ole sen oikea, sen ostin itse.\nSiinä oli paljon ohuempi ja huonommalla lukkolla oleva ketju.\nKäytän pääasiassa koruja, joiden kanssa voi nukkuakkin.\nKoru tai ketjulukko ei kutita ja koru liukuu ketjussa hyvin.\nKultaisia koruja en käytä ikinä, ei minun väri, tykkään hopeasta.\nTykkään tästä korusta kovasti, kivan kokoinen ja näköinen.\nHyvää sekin, että vähemmän nähty malli ja itseäni vanhempi.\nLähettänyt ViMMa klo 16.42\nSus' 18.2.2022 klo 20.01.00\nHopea kans mun metalli, yö kellonaika. En osaa pitää 24/7 vaan harvoin lähden ulos ilman että kaulassa on joku. keräsin ihan tarkoituksella viiime vuonna 5 erill että voi vaihdella fiiliksen mukaan.\nMikähän tuon korun nimi/malli mahtaa olla?\nViMMa 18.2.2022 klo 20.37.00\nAvainkokka on nimi.\nSus' 19.2.2022 klo 12.40.00\nMikäli nyt ymmärsin niin tuo koru on merkkinä kantajansa kaulassa siitä että hän pitää hallussaan talon avaimet, emäntä luultavasti. Avainkoukku on ollut esiliinaan kiinnitettävä härpäke ja tuo on sen niminen koru eli noista päättelin.\nViMMa 21.2.2022 klo 19.38.00\nNo joo, aika osuvaa kai, onhan mulla talo ja avaimet. Mutta löytyy myös joskus muinaismarkkinoilta ostetu, sepän takomat vyölliset, eli koukullisessa renkaassa; tulusrauta, sakset ja veitsi.


Lämmityslaitteenkenno - SLCK.net - Suomen LandCruiser Klubi ry.\nLiittynyt: Ke Loka 18, 2006 8:10 pm\nViesti Kirjoittaja Micco » La Touko 19, 2018 4:02 pm\nAlkoi LJ.n (vm.86) lämppärinkenno vuotamaan, eikä viitteis laittaa käytettyä tilalle ku sen verran tuottaa työskentelyä ettei huvita kovin usein alkaa vaihtamaan. Kun noista vanhoista koskaan tiedä että kestääkö päiviä vai vuosia.\nEli onko joku löytänyt jostain putiikista uusia kennoja? Koitin etsiskellä nettiä ristiin rastiin mut mistään en löytäny. Toyotalta en ole vielä voinut kysyä ku alko eilen illalla vuotamaan, epäilisin et hinta on sitä luokkaa et ei pysty sieltä ostamaan jos edes sieltäkään löytyy.\nLJ70-86-3.0tdi, Hiace-90-2.4d, LJ70-87-2.4td, Pajero-88-2.5tdi\nLiittynyt: La Joulu 03, 2005 11:14 pm\nViesti Kirjoittaja Jussi » La Maalis 23, 2019 9:17 pm\nVaimon autossa vähän samaa vikaa. Mistäs kautta sen kennon saa ulos?\nViesti Kirjoittaja Micco » Su Maalis 24, 2019 7:07 pm\nTuolta näkee hiukan purkuhommaa, taitaa olla ylimääräistäkin purettuna et sain fiksattua tuulilasin puhallus suuttimet samalla.\nVanhaan laitettiin uusi kenno kun ei kokonaan uutta löytynyt mistään järkevästi. kennon putkituksia muutin hieman, taisin katkaista kennon putkia hiukan ja laitoin letkut, letkut menee tulipellistä konehuoneen puolelle. Näin ei jäänyt alkuperäisiä epäilyttäviä liitoksia kojelaudan sisälle ja jotenkin pähkäilin et kasaaminenkin olisi helpompaa.\nhttps://forums.offipalsta.com/showthrea ... 744&page=9


Columbus aikoo edetä kotiottelun kautta seiskapeliin | NHL.com\nColumbus aikoo edetä kotiottelun kautta seiskapeliin\nBlue Jacketsin päävalmentaja John Tortorella luottaa omiinsa tiukassa paikassa\nColumbus Blue Jacketsin päävalmentaja John Tortorellan luottamus omiinsa ei horju lauantaisesta tappiosta huolimatta. Hänestä Blue Jacketsin tie kulkee yhden kotiottelun kautta Bostoniin ja siellä Bruinsia vastaan pelattavaan seiskapeliin.\n- Kaikella on tarkoituksensa. Uskon vahvasti niin. Tulemme tänne takaisin seitsemänteen otteluun, hän vakuutti lauantaisen 3-4 tappion jälkeen Bostonissa.\nTortorellan uskon ymmärtää, sillä Blue Jackets ei pelannut huonosti tai jäänyt Bruinsin jalkoihin sarjan viidennessä ottelussa. Hyökkäyspäässä yskinyt Blue Jackets oli kyllä 0-2 tappiolla, kun ottelua oli jäljellä kymmenen minuuttia, mutta siitä käynnistynyt itsevarma rutistus lähes riitti voittoon. Lähes ei kuitenkaan ole tarpeeksi, ja sen Blue Jackets aikoo korjata maanantaina pelattavassa kuudennessa ottelussa. Tortorellan resepti voittoon on se, että he ovat luovempia ja sommittelevat tilanteita koko 60 minuutin ajan.\nViime vuoden pudotuspeleissä Blue Jackets oli samassa tilanteessa kuin nyt, 2-3 tappiolla Washington Capitalsia vastaan pelatussa ensimmäisen kierroksen ottelusarjassa. Silloin tuli sarjatappio, mutta sen jälkeen on tapahtunut paljon.\n- Kuutosottelussa pääsemme näyttämään, kuinka tämä joukkue on kasvanut ja kehittynyt. Ja niinhän se on, että meidän pitää näyttää, kun nyt ollaan siinä tilanteessa, missä ollaan, Blue Jacketsin kapteeni Nick Foligno pohti ottelusarjan tämänhetkisiä lukemia.\nBlue Jackets pelaa selkä seinää vasten, ja Folignon mielestä heidän asenteensa pitää olla koko tulevan ottelun ajan samanlainen kuin lauantain kamppailun viimeisellä kymmenminuuttisella.\n- Olimme todella sinnikkäitä, ja sillä tavalla meidän pitää pelata täydet 60 minuuttia. Silloin meitä vastaan on tosi vaikea pelata. Ei ole väliä, mikä erä on meneillään tai paljonko pelikellossa on aikaa jäljellä, kapteeni laati seuraavan ottelun käsikirjoitusta.\nVideo: BOS-CBJ: Bruinsin ja Blue Jacketsin maali-iloittelu\nFoligno totesi Bruinsin rankaisseen muutamista heidän virheistään viitospelissä, mutta siihen on helppo ratkaisu: he pelaavat paremmin ja tarkemmin. Tässä vaiheessa olisi tietysti mukavampaa olla sarjajohdossa, mutta kapteenin mielestä he itse ovat tehneet tilanteen itselleen vaikeaksi, ei kukaan muu. Siksi myös asioiden korjaaminen on heidän omissa käsissään.\n- Nyt keskitytään voittamaan seuraava ottelu. Tarjotaan faneille kauden parasta peliä ja palataan Bostoniin, hän suunnitteli.\nTuukka Rask oli lauantaina jälleen erittäin vahvassa vireessä Bruinsin maalilla, mutta Foligno huomautti, että paraskin maalivahti on ohitettavissa. Kukaan veräjänvartija ei ole parhaimmillaan, jos maalilla on ruuhkaa ja hänet pakotetaan liikkumaan sivuttaissuunnassa.\n- Sama pätee myös häneen (Rask). Meidän täytyy peittää häneltä näkyvyys entistä paremmin ja laittaa hänet liikkumaan maalin kulmalta toiselle entistä enemmän. Olemme seuraavassa ottelussa kotijoukkue, ja se auttaa meitä valtavasti, kapteeni pohdiskeli.\nBlue Jacketsilla on kaikki, mitä voittoon tarvitaan. Sergei Bobrovski on venynyt maalillaan samanlaisiin loistosuorituksiin kuin Rask kaukalon toisessa päässä, ja joukkueessa on syvyyttä maalintekoon. Kun Ryan Dzingel ja Dean Kukan iskivät lauantaina pudotuspelien ensimmäiset maalinsa, kaikkiaan 16 sinitakkia on merkkauttanut vähintään yhden osuman tämän kevään karkeloissa.\nVideo: BOS-CBJ: Kukan viimeistelee suoraan syötöstä\nKolikon toinen puoli on se, että Blue Jacketsin täytyy sammuttaa kahdessa viimeksi pelatussa ottelussa liekkeihin syttynyt Bruinsin ykkösketju David Pastrnak - Patrice Bergeron - Brad Marchand. Bruins teki ottelusarjan kolmessa ensimmäisessä kohtaamisessa yhteensä kuusi maalia, mutta kahdessa viimeisimmässä ottelussa Blue Jackets sai poimia kiekon verkosta neljä kertaa.\n- He pääsivät vauhtiin sarjan neljännessä ottelussa ja luottavat nyt itseensä. Heitä on erittäin hankala pysäyttää, kun he ovat pelipäällä. He ovat silloin erittäin vaativa haaste vastapuolelle, Bruinsin päävalmentaja Bruce Cassidy varoitti Blue Jacketsia ykköskarhuistaan.\nMaanantaina nähdään, kuka matkustaa minnekin. Jos Blue Jackets voittaa, joukkue lentää Bostoniin pelaamaan seiskapelin keskiviikkona. Jos Bruins voittaa, joukkue palaa kotiin odottamaan Itäisen konferenssin finaalien alkua, ja Carolina Hurricanes alkaa pakata tavaroitaan Bostonin-reissulle.\nColumbuksessa sen sijaan pakattaisiin laukkuja kesälomareissuja varten.